Foto: Shutterstock, AP/ Lisa Leutner / RAS Srbija\nFlurona u Srbiji\nDirektorka Instituta za javno zdravlje "Dr Milan Jovanović Batut", doc. dr Verica Jovanović izjavila je za RTS da je u u Srbiji registrovan prvi slučaj flurone.\nKako je istakla, ono što se moglo očekivati i što se dogodilo pre nedelju dana jeste koinfekcija. Dakle, registrovan je prvi slučaj istovremenog prisustva i Sars-Kov2 virusa i virusa gripa kod jedne osobe, navela je Jovanovićeva za RTS.\nKako je istakla, teško se razlikuje klinička slika između kovida i same manifestacije virusa gripa.\n- U pitanju je povišena temperatura, opšta slabost, svi simptomi respiratorne infekcije. Ono što je karakteristično jeste da brzo prolazi - objasnila je direktorka „Batuta“.\nDoktorka Jovanović pozvala je građane na poštovanje mera jer je, kako je izjavila, popuštanje dovelo do toga da se kovidu pridruži i virus gripa. Kako je pojasnila, flurona će se ponavljati, te će Institut Torlak prvi put u ovoj godini na uzorcima koji se dostavljaju sa terena, utvrđivati istovremeno prisustvo i jednog i drugog virusa.\n- Mi sada imamo i sezonu gripa i sezonu kovida, tako da je popuštanje u primeni mera zaštite dovelo do mogućnosti da se kovidu sada pridruži i virus gripa i da ga u ovoj sezoni identifikujemo. Može se očekivati još u nekom od slučajeva - izjavila je, između ostalog, direktorka Instituta za javno zdravlje "Batut".\nIako poslednjih dana beležimo rekorde po broju novozaraženih kovidom, epidemiolog i član Kriznog štaba prof.dr Branislav Tiodorović izjavio je za „Blic“ ,da postoji mogućnost da dođe do laganog povećanja, ali se svakako u februaru očekuje nešto drugačija situacija, što opet zavisi od nas samih i našeg ponašanja. Može se dogoditi da već sredinom februara imamo nešto bolju situaciju, što opet zavisi od toga kojom brzinom će se grip širiti.\nVakcina je pravi put\nVakcinacija protiv infekcije Kovid-19 već godinu dana odvija se u Srbiji i, prema nekim podacima, u našoj zemlji vakcinisano je oko 58 odsto populacije. Što se gripa tiče, treba podsetiti da je vakcinacija takođe krenula na vreme, još u oktobru, što nam daje nadu da ipak neće doći do nekih većih komplikacija ukoliko dođe do ukrštanja. Svakako da su na udaru nevakcinisani i oni sa hroničnim bolestima, zato lekari savetuju da se treba javiti na vreme kako bi pacijent dobio adekvatnu terapiju.\nU razgovor za RTS, direktorka „Batuta“ dr Verica Jovanović ocenila je da je vakcinacija jedina strategija koja može zaista da doprinese zaustavljanju širenja epidemije.\n- Vakcinacija kao suverena metoda omogućiće stvaranje i individualnog imuniteta i naravno uz masovnu vakcinaciju doći ćemo u jednom momentu do kolektivnog imuniteta koji treba ovu pandemiju da pretvori u endemsko pojavljivanje i prisustvo virusa. Prema tome, vakcinacija će svakako biti jedan od osnovnih mehanizama i načina borbe protiv kovida 19 - istakla je direktroka Instituta za javno zdravlje.\nKako je pojasnila, protiv koronavirusa je do sada dato više od osam miliona doza.\n- Najmanje je vakcinisano dece do 17 godina, negde oko 32.000 dece je vakcinisano. Sa porastom godina raste i obuhvat vakcinacijom. Najveći obuhvat vakcinacijom postignut je kod najstarijih građana - navodi Jovanovićeva.\nDodaje da poslednjih meseci dolazi do blagog povećanja obuhvata vakcinacijom osoba od 25 do 40 godina.\n- To još uvek nije dovoljno i svi zajedno treba da radimo ponovo i na povećanju obuhvata vakcinacijom trećom, odnosno buster dozom, i to je zaista veliki zadatak svih nas, jer što je veći i bolji obuhvat vakcinacijom, time je i zaštita veća - navela je Jovanovićeva za RTS.\nIz SZO poručili su nedavno da blagi simptomi flurone mogu da se leče i kod kuće i da nema potrebe za hospitalizacijom. Međutim, ukoliko postoje i teži simptomi flurone, koji uključuju upalu pluća, miokarditis ili upalu srčanih mišića, tada je hospitalizacija i nadzor lekara neophodan.\nkorona virus srbija KOVID-19 flurona Korona grip


Uručene odluke o dodjeli stana u vlasništvo ratnim vojnim invalidima i porodicama šehida u Kladnju\nMinistar za boračka pitanja Tuzlanskog kantona Fedahija Ahmetović danas je u Kladnju, u prisustvu načelnika Općine Jusufa Čavkunovića i predstavnika boračkih udruženja, uručio 13 odluka o dodjeli stana u vlasništvo ratnim vojnim invalidima i porodicama šehida sa područja ove općine.\nRadi se o nekretninama nad kojim su ove osobe imale pravo korištenja a u međuvremenu su stekli uslove da postanu i vlasnicima nekretnine.\nOve su aktivnosti započete još 2010. godine, kada je za stambeno zbrinjavanje branitelja i članova porodica šehida – poginulih branitelja osigurano ukupno 56 stanova.\nZakonom o dopunskim pravima branilaca i članova njihovih porodica kao jedno od dopunskih prava predviđeno je i pravo na dodjelu stana u vlasništvo, ukoliko su stanovi dodijeljeni na korištenje u skladu sa općim aktom Ministarstva ili odlukom Vlade Tuzlanskog Kantona i pod uslovom da nemaju riješene stambene potrebe na području Bosne i Hercegovine.\nDo sada je izvršena dodjela u vlasništvo 16 stanova u Kalesiji, 4 u Živinicama, 11 u Lukavcu, 2 u Doboj Istoku, 9 u Tuzli i 13 u Kladnju, te je preostao da se u vlasništvo dodijeli još jedan stan u Kalesiji.


Srbi u dijaspori ne mogu biti "inostrani poslovi" - NOVA stranka\nSrbi u dijaspori ne mogu biti “inostrani poslovi”\n04.11.2016 Press služba 0\n- Suludo je da Uprava za saradnju sa dijasporom i Srbima u regionu bude pri Ministarstvu spoljnih poslova! Srbi van Srbije ne mogu nama Srbima u Srbiji da budu insotrani poslovi, to je besmisleno! Takođe, umesto uprave, mnogo delotvornija bi bila kancelarija za dijasporu koja bi bila pri kabinetu predsednika Vlade i u kojoj bi se odluke donosile bez obzira na to ko sedi u Vladi – rekao je narodni poslanik Zoran Živković na jučerašnjoj sednici skupštinskog Odbora za dijasporu i Srbe u regionu.\nSednici su prisustvovali i srpski poslanici iz parlamenata Slovenije, Rumunije, Mađarske i Makedonije. Slušajući njihova iskustva, Živković je ocenio da je komunikacija između srpskih vlasti i Srba u regionu na nezadovoljavajućem nivou.\n- Zaštita Srba van Srbije je ustavna obaveza, a ne pitanje dobre volje ove ili one vlasti, ove ili one institucije. Ranije su održavani redovni sastanci sa Srbima iz dijaspore. Zašto je to ukinuto? Neophodno je da se ti sastanci održavaju minimum jednom godišnje, i to na više nivoa: na nivou cele dijaspore, pa na nivou regiona, Evrope... To nije nikakav napor niti trošak, a nije, ponavljam, ni stvar dobre volje, nego obaveze – rekao je Živković.\nKomentarišući navode Ivana Stojilkjovića, člana Parlamenta Makedonije, koji je istakao da u Makedoniji ne postoji informisanje na srpskom jeziku, Živković je ocenio da ne bi trebalo da postoje prepreke za kupovinu TV stanice.\n- Kažete da je potrebno milion evra za zakup TV stanice i program za dve godine... Bez obzira da li Srbiji toliko dobro ide da nas je sramota ili smo u krizi, milion evra nije iznos koji bi smeo da bude problem. Naravno da treba da se napravi jedna televizija gde bi najveći deo programa bio onaj snimljeni koji se iz Srbije dobija besplatno, a da informativu i dnevne aktuelnosti radi redakcija u Makedoniji. To se može realizovati već do kraja ove godine – rekao je Živković.\nPredsednik NOVE takođe je predložio da javni servis Srbije u svoj program uvrsti i emisiju koja bi se bavila dijasporom.\n- Ponavljam, predlažem Odboru da predsedniku Vlade dostavi stav da se Uprava za dijasporu rasformira, a umesto nje ustanovi Kancelarija pri kabinetu premijera, pre svega zbog brže komunikcaije i donošenja odluka – rekao je Živković.\nPrethodna vest\tU "Oazi za mlade" umesto mladih - penzioneri! Sledeća vest\tDve strane sveta, dve tribine, dve Srbije\nPoštovani građani, ovo su lokacije i vremena na kojima možete svojim potpisom podržati koaliciju "Nek maske padnu" @ZelenaStrankaRS - Nova stranka. Očekujemo vas na 10 lokacija do kraja radne nedelje, jer je Vaš potpis sada najjače oružje! Vidimo se i HVALA VAM! pic.twitter.com/nw0TVwSYCk\n15:10 · 01.06.2020


Nišliji optuženom za teško ubistvo umesto zatvora, lečenje\nPočetak/Hronika/Nišliji optuženom za teško ubistvo umesto zatvora, lečenje\nU završnici suđenja Goranu Živkoviću (53) iz Medoševaca, optuženom da je 3. oktobra 2016. godine u porodičnoj kući na svirep način ubio suprugu Jasminu Živković (48), Više tužilaštvo podnelo je predlog za izricanje mere bezbednosti obaveznog psihijatrijskog čuvanja i lečenja u zdravstvenoj ustanovi.\nPredlog je podnet nakon što je komisija veštaka Specijalne psihijatrijske bolnice u Gornjoj Toponici utvrdili da Živković boluje od paranoidne psihize sa dominacijom patološke ljubomore usled koje je i počinio zločin, zobog čega, kako su naveli, potencijalno može biti opasan i po ljude koji su na bilo koji način povezani sa slučajem ubistva njegove supruge Jasmine.\nŽeni smrskao lobanju sa 10 udaraca\nŽivković je da, podsetimo, u ludačkom nastupu ljubomore u cik zore 3.okotbra 2016. godine, započeo prepirku sa suprugom Jamsinom optužujući je da ima ljubavnika i da mu šalje sms poruke, nakon čega je potegao metalnu šipku i Jasmini sa desetak udaraca, dok je ležala u kevetu, bukvalno smrskao lobanju. Okrvavljenu šipku je potom bacio u septičku jamu u dvorištu i fingirao razbojnički napad razbacujući stvari po kući i udarajući glavom u okvir od vrata, al i je Živković sutradan priveden, nakon što je u septičkoj jami pronađena krvava metalna šipka sa njegovim tragovima.\nSa izrečenom merom obaveznog psihijatrijskog čuvanja i lečenja, saglasan je bio i Živkovićev advokat Miroslav Ristić koji je zatražio da ona bude vremenski ograničena da bi posle određenog vremena on mogao da se leči sa slobode.\nNa taj njegov zahtev negodovali su roditelji pokojne, što je podstaklo optuženog da započne verbalnu prepirku sa njima tvrdeći i dalje da je Jasmina imala ljubavnika, nakon čega je sudija Milica Grujić naredila stražarima da ga izvedu iz sudnice.\nIzricanje presude Živkoviću zakazano je za 7. mart ove godine.\nGoran Živković presuda ubistvo ubistvo supruge\nUhapšen muškarac osumnjičen da je ubio mladića ispred kuće u naselju Beverli Hils\nU toku potraga za ubicom Miloša Radojkovića\nMladić ubijen u naselju Beverli Hils\nJoš nije potvrdjeno ubistvo starice


► Junker pozvao da se pređe s reči na konkretne sporazume\nU govoru u Evropskom parlamentu Junker je takođe zatražio da Britanci budu jasniji, konkrento o načinu kako misle da izbegnu vraćanje na tvrdu granicu u Irskoj, navodeći da se tu "ne radi o irskom pitanju nego o evropskom pitanju".\nGotovo godinu dana od planiranog izlaska Britanije iz EU "sada je vreme da se razgovori prenesu u ugovore, u preuzete obaveze i u sporazume, da se veliki broj predloga i želja o budućem odnosu pretoči u ostvarljiva rešenja", rekao je Junker pred evroposlanicima u Strazburu.\nBritanska premijerka Tereza Mej treba da pruži "više jasnoće o tome kako Velika Britanija vidi svoje buduće odnose sa EU", dodao je on iako je Tereza Mej već precizirala svoje želje u govoru početkom marta kada je potvrdila rešenost da Britanija izađe iz jedinstvenog tržišta i carinske unije.\nTa važna etapa pregovora sa Londonom još nije počela, do sada su razgovori bili usmereni na ugovor kojim se određuje odvajanje, uključujući teška pitanjaa kao što je račun razlaza, sudbina evropskih državljana u Britaniji i britanskih u EU i budućnost irske granice.\nGlavni EU pregovarač za Bregzit Mišel Barnije je krajem februara predstavio dokument od 120 strana u kome su pravnim jezikom formulisani kompromisi postignuti u decembru između dve strane o ta tri pitanja.\nVelika Britanija je ljutito reagovala na taj predloženi tekst navodeći da nikad neće prihvatiti odredbe koje se odnose na granicu između Irske i britanske provincije Severne Irske koja, po njima, preti integritetu zemlje, a to je i jedina kopnena granica između Irske i EU.\nBrisel je predložio da se uspostavi zajednički prostor koji bi uključio EU i Severnu Irsku u slučaju da Britanija ne predloži nikakvo drugo zadovoljavajuće rešenje.


UVOD | Kuća slavnih\nPOČETNA » UVOD\nMalo je ljudskih aktivnosti preokupiralo pažnju javnosti u čitavom svetu , a i u našoj zemlji, kao što je to učinio sport. Moderna sportska nadmetanja postala su integralni deo ljudske kulture. Život se više ne može zamisliti bez olimpijskih igara, svetskih prvenstava, mnogobrojnih turnira, mitinga, liga, kupova… Srpski sport se u potpunosti uklopio u „novi svetski sportski poredak“ zauzimajući u njemu istaknuto mesto. Retka su velika takmičenja u kojima srpski sportisti ne igraju zapaženu ulogu. Može se slobodno reći da je srpski sport naš najbolji „proizvod“ po kome smo poznati i priznati u čitavom svetu. Značajna dostignuća na sportskim poljima na najbolji mogući način pospešuju saradnju naše zemlje sa svetom i na svim ostalim planovima.\nRealizacijom projekta KUĆA SLAVNIH SRPSKOG SPORTA biće dat izuzetan doprinos nastojanjima da sport i njegovi akteri dobiju posebno priznanje na originalan, atraktivan i moderan način. KUĆA SLAVNIH SRPSKOG SPORTA predstavlja kompleksan Projekat čiji je zadatak da pruži celovitu sliku o dostignućima srpskih sportista, trenera, sudija, sportskih funkcionera i svih onih čije su zasluge za razvoj našeg sporta izuzetno velike. Treba posebno naglasiti značaj realizacije ovog Projekta u cilju reafirmacije i popularizacije nacionalnih reprezentacija i njihovih nastupa. Podsećanjem i isticanjem najboljih rezultata kroz ličnosti koje su obeležile našu sportsku istoriju a koji će biti članovi „stanari“ KUĆE SLAVNIH uticaće se na formiranje i podizanje svesti o značaju reprezentativnog sporta.Osnovnu karakteristiku KUĆE SLAVNIH SRPSKOG SPORTA predstavljaće savremen pristup, tehnološki aktuelan i fleksibilan.\nInternet predstavlja nezaobilazan prostor za realizaciju projekata najrazličitije vrste. Njegove karakteristike pružaju izuzetne mogućnosti. KUĆA SLAVNIH SRPSKOG SPORTA se na internetu pojavljuje kao moderan projekat koji će omogućiti milionima ljubitelja sporta uvid u, praktično, sve značajnije aspekte istorije srpskog sporta. Pored storija o ličnostima koje će se pojaviti u okviru same KUĆE SLAVNIH, postepeno će se prezentacija obogaćivati i drugim sadržajima tako da će posetioci sajta na brz i jednostavan način saznati skoro sve što ih interesuje iz prošlosti našeg sporta.\nBiće uspostavljena saradnja sa mnogim sportskim redakcijama širom Srbije, sa ciljem što rasprostranjenije kampanje predlaganja i izbora ličnosti u KUĆU SLAVNIH SRPSKOG SPORTA.\nPored osnovnog značenja, sistematizovani podaci o kandidatima za KUĆU SLAVNIH predstavljaće i uvod u stvaranje izuzetno kvalitetne baze podataka.\nKriterijumi za izbor ličnosti u KUĆU SLAVNIH SRPSKOG SPORTA definisani su posebnim Pravilnikom, a konačnu odluku o ličnostima koje ulaze u KUĆU SLAVNIH doneće izuzetno kompetentan žiri.\nU KUĆI SLAVNIH SRPSKOG SPORTA zauzeće mesta ličnosti koje su obeležile istoriju modernog sporta u Srbiji..\nPredlaganje kandidata za KUĆU SLAVNIH SRPSKOG SPORTA\nKandidate će predlagati:\nsportske redakcije javnih medija\npoznate sportske i javne ličnosti\ntokom višemesečne kampanje biće predloženo najmanje 300 potencijalnih kandidata za mesto u KUĆI SLAVNIH SRPSKOG SPORTA\nbiografije kandidata objavljivaće se na sajtu i u medijima partnerima\nZavršetkom prve faze u realizaciji projekta KUĆA SLAVNIH SRPSKOG SPORTA, izradom virtuelne, internet prezentacije, stvaraju se preduslovi za razmatranje uspostavljanja i stvarne KUĆE SLAVNIH koja bi se realizovala u saradnji sa svim relevantnim sportskim i državnim subjektima.\nInternet sajt ostaje stalni ambijent u kome se nastavljaju aktivnosti na proširenju, modernizaciji i aktuelizaciji KUĆE SLAVNIH SRPSKOG SPORTA.\nNapomena: Ukoliko su povređena autorska prava objavljivanjem fotografija ili bilo kog sadržaja na ovom sajtu, molimo vas da nas obavestite. Zaštićeni sadržaj ćemo , ako ne dobijemo saglasnost za objavljivanje, odmah ukloniti!\nPočeo Roland Garos maj 28, 2018


Aranžman BIH sa MMF neophodan ali ne i dovoljan za podršku Svjetske banke\nŠef Svjetske banke u BiH Anabela Abreu izjavila je da će, ako Bord direktora MMF-a u srijedu, 26. septembra, u Vašingtonu odobri BiH novi aranžman, to biti neophodan, ali ne i dovoljan uslov za budžetsku podršku Svjetske banke.\n"Postojanje aktivnog aranžmana sa MMF-om obezbjeđuje stabilan srednjoročni makroekonomski okvir za BiH. Stabilan srednjoročni makroekonomski okvir otvara mogućnost budžetske podrške Svjetske banke u iznosu do 200 miliona dolara, međutim, to je neophodan ali ne i dovoljan uslov za budžetsku podršku Svjetske banke", pojasnila je Abreu.\nPrema njenim riječima, da bi sredstva Svjetske banke bila odobrena, potrebno je napraviti reforme javne potrošnje, prvenstveno u entitetima.\nAbreu kaže da je neophodno, prije svega, bolje usmjeriti gotovinske transfere ka siromašnim kategorijama stanovništva, racionalizovati i transparentije upravljati fondom plata u javnom sektoru, te provesti reforme penzionog sistema da bi bili održivi.\n"Ovo su važna pitanja i za provođenje ovakvih reformi potrebna je saglasnost socijalnih partnera i spremnost na promjene društva u cjelini", istakla je Abreu.


Vesti online / Vesti / Ex YU / Mektić: Dodik moljakao za sastanak, Vučić se sažalio\nMinistar bezbednosti Bosne i Hercegovine Dragan Mektić ističe da je sastanak premijera Republike Srbije Aleksandra Vučića sa predsednikom Republike Srpske Miloradom Dodikom u Istočnom Sarajevu bio akt Vučićevog sažaljenja prema Dodiku s kojim se sastao na 16-17 minuta nakon što ga je ovaj "moljakao, kumio i molio" za susret.\nMilorad Dodik i Aleksandar Vučić (Foto: Arhiva)\nPo okončanju sastanka, Dodik je, po Mektićevim rečima, lukavo, dok je Vučić još bio u avionu u odlasku, održao pres-konferenciju.\n- Prosto je nemoguće verovati da je za 16-17 minuta Dodik, kako tvrdi, uspe da razgovara sa premijerom Srbije o toliko pitanja kao što su problemi u Bosni i Hercegovini i načini na koje Srbija može da pomogne, izgradnja univerziteta i bolnice Kasindo u Istočnom Sarajevu i moguća srpska pomoć, nova radna mesta - dodaje Mektić.\nMinistar bezbednosti BiH tvrdi da Dodik omalovažava taj, po ishodu značajan susret premijera zemalja zapadnog Balkana, na kojem je postignuta zajednička izjava, a ključne reči premijera Srbije bile o značaju i potrebi poverenja između Srba i Bošnjaka.\n- Poručujem i Srbima i Bošnjacima i Hrvatima - ne obraćajmo pažnju na nebuloze, urlanja i pevanje pojedinaca. Došlo je vreme da počnemo da opraštamo jedni drugima i da gradimo budućnost na bazi mira i poverenja, naravno čuvajući istinu o onome što se desilo u prošlosti i ne amnestirajući nikoga ko je počinio zločine - rekao je Dragan Mektić na pres-konferenciji.


Svetska banka: 388 miliona Afrikanaca živi u ekstremnom siromaštvu\nSiromaštvo je blago smanjeno u Podsaharskoj Africi tokom poslednjih 20 godina ali broj Afikanaca koji žive u ekstremnoj bedi i dalje raste, navodi se u izveštaju Svetske banke.\nAfrika ostaje kontinent gde je ekstremni stepen siromaštva najukorenjeniji, 388 miliona Afrikanaca je živelo u ekstremnom siromaštvu, dok ih je pre 20 godina bilo 280 miliona.\nVeliki je disparitet među afričkim zemljama. U Gani, prema najnovijim podacima, siromaštvo je smanjeno od 1991. do 2012. sa 53 na 21 odsto.\nU Ruandi i Etiopiji siromaštvo je smanjeno pre svega zahvaljujući velikom naporu u pogledu podizanja produktivnosti u poljoprivredi, objasnio je za AFP zamenik potpredsednik Svetske banke za Afriku, senegalski ekonomista Makhatar Diop.\n- Ruanda je mnogo uradila na izgradnji terasastih obradivih površina što je dupliralo prinos kukuruza i povećalo za 130 odsto proizvodnju krompira - dodao je on.\nNa kontinentu gde od 65 do 70 odsto stanovništva živi u ruralnim zonama, stopa rasta u poljoprivredi doprinosi ogromnom smanjenju siromaštva, podvukao je Diop.\nSukobi ostaju jedna od najvećih kočnica u smanjenju siromaštva, navodi se u izveštaju.\nU Burundiju, stopa stanovništva koje živi ispod granice siromaštva je porasla sa 21 odsto pre početka gradjanskog rata 1993-2006. na 64 odsto u 2007.\nNejednakost je porasla i na ovom kontinentu na kome , prema Forbsovoj listi, trenutno živi 29 miljardera.\nU Nigeriji, bogatstvo milijardera je poraslo sa 0,3 odsto bruto domaćeg proizvoda (BDP) iz 2010. na 3,2 odsto u 2014.\nU Keniji, 8.000 osoba drži 62 odsto nacionalnog bogatstva.\nTel Aviv: Ukradeni podaci više stotina hiljada regruta\nKineski hakeri ukrali 600 gigabajta podataka o projektima SAD\ngedza sve ih prebaciti u evropu!


Svetski ekonomski forum:Srbija prva po snižavanju inflacije - PKS-RPK Novi Sad\nSvetski ekonomski forum:Srbija prva po snižavanju inflacije\nSrbija je, prema najnovijem Izveštaju o konkurentnosti Svetskog ekonomskog foruma za 2015. godinu, baziranom na podacima za prošlu godinu, ostvarila najveći napredak u snižavanju inflacije u okviru pokazatelja makroekonomskog okruženja ostvarila upravo kod inflacije, gde je napredovala sa 127. na prvo mesto, objavila je danas NBS.\n– Imajući u vidu kretanje inflacije u prvih osam meseci i našu projekciju do kraja godine, Srbija će i naredne godine zadržati prvo mesto prema ovom kriterijumu – ocenila je NBS.\nU izveštaju baziranom na podacima za prošlu godinu, navedeno je da Srbija to mesto deli sa još 42 zemlje, budući da se najboljim ostvarenjem smatra prosečna godišnja stopa inflacije u intervalu od 0,5 do 2,9 odsto. Prema ovom kriterijumu, deflacija se smatra podjednako lošom kao i viša inflacija, pa su tako zemlje koje su zabeležile deflaciju rangirane znatno lošije od Srbije.\nIndeks globalne konkurentnosti, na osnovu koga se utvrdjuje konkurentska pozicija zemlje, predstavlja kompozitni indeks obračunat na osnovu 12 stubova konkurentnosti. Pomenuti stubovi su organizovani u tri grupe – bazični zahtevi (institucije, infrastruktura, makroekonomsko okruženje, zdravstvo i osnovno obrazovanje), faktori povećanja efikasnosti (visoko obrazovanje i obuka, efikasnost tržišta dobara, efikasnost tržišta rada, razvijenost finansijskog tržišta, tehnološka osposobljenost i veličina tržišta) i faktori inovativnosti i sofisticiranosti (sofisticiranost poslovanja i inovacije).\nZa svaki stub, koji predstavlja kompozitni indeks pokazatelja unutar njega, računa se njegova vrednost i rang u odnosu na druge zemlje. Promena vrednosti stuba omogućava sagledavanje da li je zemlja u toj oblasti napredovala ili nazadovala u odnosu na prethodni period, dok rang omogućava poredjenje s drugim zemljama.\nPosmatrano i po vrednosti stuba i po rangu, Srbija je najveće poboljšanje u odnosu na prethodnu godinu zabeležila u oblasti zdravstva i osnovnog obrazovanja (za šest mesta) i makroekonomskog okruženja (za četiri mesta), naveedno je u saopštenju NBS.\nPutem mobilnog telefona moći ćemo da prijavimo i odjavimo prebivalište, produžimo registraciju, platimo porez, pa čak i pribavimo građevinsku…\nNervoza pred odluku Feda\nAmerička centralna banka po svemu sudeći ove nedelje će podići referentnu kamatnu stopu koja je od izbijanja krize na…


Potrebno pravovremeno pokrenuti aktivnosti za kontrolisanje migrantske krize na USK | Krajina.BA\nČlanovi Operativne grupe analizirali su trenutnu situaciju i konstatovali da i dalje postoji značajan priliv migranata na područje Unsko-sanskog kantona. Prema evidenciji MUP-a USK, samo za 20 dana januara, evidentiran je dolazak oko 1800 migranata. Operativna grupa USK očekuje da se ispoštuje dogovor o relokaciji većeg broja migranata sa područja Kantona u kapacitete novog kampa u Blažuju, gdje je krajem prošle godine relociran i određeni broj migranata iz privremenog kampa Vučjak kod Bihaća.\nLokacija Vučjak je nakon relokacije migranata vraćena u prvobitno stanje te se očekuje da će Gradsko vijeće Bihać staviti van snage Odluku o Vučjaku kao lokaciji za prihvat migranata.\nPremijer Ružnić istaknuo je da Operativna grupa ostaje dosljedna u sprovođenju zaključaka Skupštine Unsko-sanskog kantona a koji podrazumijevaju da u funkciji ostanu kampovi Borići u Bihaću i Sedra u Cazinu, u kojima se smještene ranjive kategorije, dok rješenje za kontrolu i prihvat migranata leži u jakoj državnoj koordinaciji svih učesnika u procesu upravljanja migracijama i uspostavljanju tranzicionih kampova, van naseljenih područja.\n– Iz iskustva znamo da se moramo pravovremeno pripremiti za naredni dolazak većeg migrantskog vala te ćemo analizu situacije predočiti Ministarstvu sigurnosti BiH kako bi mogli dogovoriti i realizirati mjere u cilju održavanja opće sigurnosne i zdravstveno-epidemiološke situacije na ovom području pod kontrolom, kaže premijer Ružnić.\nKantonalna inspekcija ukazuje da se mora tražiti i rješenje u osiguravanju i nadzoru napuštenih objekata kao što su nekadašnje proizvodne hale ili nedovršeni objekti poput Doma penzionera , u kojima borave migranti bez smještaja u postojećim kampovima, te će titulari imovine morati poduzimati mjere nadzora .\nPosebnu zabrinutost članovi Operative grupe iskazuju zbog primjetne pojave manjkavosti kod registracije porodica migranata u Službi za poslove sa strancima, te zbog saznanja o narušavanjima prava i interesa djece, kao i slučajeva zloupotrebe djece migranata , odnosno da odrasli muškarci manipulišu maloljetnim migrantima i djecom bez pratnje, prisiljavajući ih na počinjenje ili sudjelovanje u raznim štetnim i zabranjenim djelima.\n– Svaku sumnju na kršenje prava djeteta pomno istražujemo i ove informacije ćemo prezentovati novoimenovanim ministrima u Vijeću ministara BiH kako bi suzbili pojavu iskorištavanja ranjivih kategorija a u skladu sa međunarodnim konvencijama o zaštiti prava djeteta, izjavio je premijer USK nakon današnjeg sastanka Operativne grupe za koordiniranje aktivnosti i nadzora nad migrantskom krizom na području USK.\nPrethodni članakUSK: Nastava počela, a prijevoza nema\nNaredni članakObilježena 25. godišnjica oslobodilačke akcije Armije R BiH u naselju Bugar


Emir Preldžić debitovao u A-2 ligi FBiH i zamalo ostvario triple-double učinak u trijumfu Orlovika – Sport Centar Emir Preldžić debitovao u A-2 ligi FBiH i zamalo ostvario triple-double učinak u trijumfu Orlovika – Sport Centar\nBivši reprezentativac Turske Emir Preldžić debitovao je jučer u A-2 ligi FBiH za ekipu Orlovika iz Žepča.\nPrije nekoliko dana ovaj klub, u kojem je Preldžić počeo trenirati košarku, objavio je senzacionalnu informaciju o dolasku nekadašnje zvijezde Fenerbahcea, a sada su navijači ekipe iz trećeg ranga bh. košarke dočekali i da ga vide u igri.\nOrlovik je u utakmici 1. kola u svojoj dvorani savladao Litvu iz Banovića, 80:66, a Preldžić je zamalo upisao triple-double učinak. Zabilježio je 15 poena, 12 skokova i 8 asistencija.\nBivši reprezentativac Turske: Emir Preldžić se vratio u BiH, igrat će za matični klub


U Srbiji 50.000 Mađara manje | Autonomija\nU Srbiji 50.000 Mađara manje\nNa popisu stanovištva 1960. godine bilo oko 440.000 Mađara, a na poslednjem popisu iz 2002. godine oko 295.000\nBroj Mađara u poslednjih deset godina mogao bi da se smanji za 30.000 do 50.000, ocenila je sociološkinja Irena Molnar-Gabrić. Ona je za današnji novosadski Mađar so (Magyar Szo) kazala da su razlozi za smanjivanje broja Mađara u niskom natalitetu, asimilaciji i iseljavanju.\n„Od 2002. natalitet nije povećan, mnogi su se iselili u inostranstvo, broj onih koji se školuju u inostranstvu je povećan, dakle, smanjivanje je gotovo sigurno“, konstatovala je Irena Molnar-Gabrić.\nOna je ocenila da će predstojeći popis stanovništva pokazati da postoji jedna „osovina“ Novi Sad-Beograd, duž Koridora 10, oko koje se stanovništvo skuplja, jer su tamo i novac i mogućnost zapošljavanja.\n„Novi Sad i Beograd će uskoro da srastu, tu će biti demografska koncentracija, sve drugo će biti periferija i odumreće“, kazala je Irena Molnar-Gabrić.\nOna je ocenila da nacionalne manjine žive na periferiji te „osovine“ i dodala da iz podataka dobijenih popisom stanovništva treba da se vidi koja su to sela koja ostaju bez stanovništva i da se izradi strategija za njihov „spas“.


Medojević: Aerodrome namještaju Canetu Subotiću! – Borba\nMedojević: Aerodrome namještaju Canetu Subotiću!\nZbog sumnje da se radi o korupcionim poslovima, dokumentacija vezana za Aerodrome Crne Gore biće predata Vrhovnom državnom tužiocu Ivici Stankoviću.\nTo je juče najavio lider Pokreta za promjene Nebojša Medojević koji je istakao da je spornu dokumentaciju dobio od zaposlenih u tom preduzeću.\nRadnici su, po njegovim riječima, zabrinuti zbog odluka Vlade i izvršnog direktora Danila Orlandića, kojom se organizacija posla izgradnje putničkih terminala povjerila UNDP-u i unaprijed platio kompletan iznos od pet miliona evra.\nPo riječima Medojevića, ugovoreni projekat otvara niz pravnih, stručnih i političkih pitanja. Istakao je i da ukoliko izgradnja terminala bude završena kako je planirano, postoji velika vjerovatnoća, da ti objekti budu srušeni kada dođe koncesionar, kako bi napravio ozbiljan projekat.\nTroše pare prije nego što daju koncesiju\n– Čini se da je neko u Aerodromima odlučio da potroši novac koji imaju na računu prije nego kompaniju daju na koncesiju nekome. Prema mojim saznanjima, koncesije će dobiti ista firma kao i za beogradski aerodrom. Radi se o francuskoj kompaniji, a ja uvijek kada se radi o aranžmanima firmi iz te zemlje i države, sumnjam na vezu Stanka Subotića Caneta, Aleksandra Vučića i Mila Đukanovića. Ako se ispostavi da sam u pravu, to će biti paket aerodroma u Podgorici, Beogradu i Nišu – kazao je Medojević na jučerašnjoj konferenciji za novinare.\nIstakao je da je plan da se prije toga isprazne računi Aerodroma, te da se nakon toga kompanija, kako je kazao, predstavi kao ekstremno profitabilna, koju će dati nekoj firmi iz Francuske, iza koje stoje privatni interesi ljudi iz vrha vlasti.\nOn je naveo i da je za izgradnju putničkih terminala na aerodromima u Podgorici i Tivtu u saradnji sa agencijom Ujedinjenih nacija, Vlada početkom marta dala saglasnost, a da je puni iznos već prebačen u NJujork UNDP -u. Podsjetio je i da je Vlada tri godine ranije potpisala ugovor o realizaciji projekta modernizacije i proširenja aerodroma Tivat sa Evropskom bankom za obnovu i razvoj. Tada je za projekat bila angažovana ekspertska grupa iz Londona, konsultantska firma Stiv Dejvis. Realizacija projekta stopirana je zbog prepreka koje Vlada, kako je kazao, nije mogla ili nije htjela da riješi. Po riječima Medojevića, eksperti su utvrdili da je za optimalnu valorizaciju aerodroma neophodno rješavanje imovinsko pravnih odnosa na aerodromu u Tivtu, izmještanje lokalnog puta Tivat – Ostrvo Cvijeća i magistralnog puta Tivat – Budva. Najvažniji problem za angažovanu kompaniju, koji Vlada nije riješila je, ističe on, utvrđivanje dužničko povjerilačkog odnosa preduzeća Aerodromi i Montenegro Erlajnza. Kako je kazao, Vlada je iste godine zamrznula projekat koje finansirala Evropska banka, jer nije imala političke volje da riješi navedene probleme.\n– Umjesto da sami organizuju tender, Aerodromi uplaćuju milione UNDP -u, za koju oni uzimaju proviziju od tri do šest odsto. Pritom, UNDP nikada ranije nije radio slične projekte, niti se ikada bavio tenderima i izborom ponuđača. U ovom slučaju izbjeglo se nacionalno zakonodavstvo, a država će uz to u ovom poslu biti zakinuta za adekvatne poreze – kazao je Medojević.\nBečić: Nijesam plagirao magistarski rad\nNovi detalji u aferi plagijat: Bečić prepisivao od četiri autora, prezentovani dokazi!


Organizacija, njen program i aktivnosti u smeru razvoja kompetencija neophodnih za XXI vek, namenjena je svim stručnjacima iz oblasti razvoja „transverzalnih” kompetencija, poznavaocima prilika važnosti razvoja savremenog čoveka, prvenstveno kroz razvoj kompetentne - inteligentne komunikacije. Namenjena je svima onima koji žele da budu vesnici radjanja novog inteligentnog komunikacionog pokreta koji menja stare obrasce komunikacionog ponašanja na individualnom, ali i grupnom planu.\nInternational Association for Intelligent Communications (INAFIC) namenjena je akademskim stručnjacima, doktorima nauka koji razumeju važnost, i imaju želju da daju svoj stručni doprinos, u razvoju čoveka XXI veka, razvoju njegovih „transverzalnih” kompetencija kroz inteligentnu komunikaciju. Naučna literatuira u tom smeru veoma je oskudna pa su i recipijenti prilično zbunjeni i nesigurni u odabiru pravih modela, programa za razvoj kompetencija. Spajanje relevantne teorije i prakse u tom smeru predstavljao bi impozantan naučni, ali i društveni doprinos u čijem razvoju i implementaciji nezamenljivu ulogu imaju baš akademski stručnjaci, doktori nauka iz srodnih oblasti.\nNamenjena je sa druge strane i sertifikovanim trenerima, edukatorima iz oblasti svih Savremenih modela za razvoj profesionalnih i personalnih kompetencija (Koučinga, Transakcione analize, Asertivnog ponašanja, NLP-a (Neuro-lingvističkog programiranja), Primenjenog pozorišta-Performansa, Neverbalne komunikacije i sl.). Namenjena je i edukantima pomenutih programa koji žele da daju svoj doprinos i dalje se razvijaju u ovom pravcu, ali i radoznalim pojedincima koji bi želeli da rade na sebi, svom sveopštem, razvoju, a naročito na razvoju svojih komunikacionih kompetencija.\nZačetnik celog pokreta, novog pravca, je dr Jelena Bajić sa prvom doktorskom disertacijom na tu temu pod nazivom „Razvoj profesionalnih i personalnih kompetencija kroz Savremene komunikološke modele na primeru Republike Srbije” koja predstavlja akademsku osnovu i naučno utemeljenje nove metodologije Intelligent Communications (IC) Metodology, a samim tim i razvoja Organizacije sa tom tematikom. Sa izabranim kompetentnim saradnicima kreira nove programe koji u sebi konvergiraju najbolje iz postojeće prakse sa akcentom na inteligentnu komunikaciju.


Parlament bez prilike da se izjasni: O aerodromima će odlučiti Vlada, Skupštinu neće pitati – SNP\nParlament bez prilike da se izjasni: O aerodromima će odlučiti Vlada, Skupštinu neće pitati\nПоставио је Snp Online на 09/09/2018 0 Коментара\nЗавјетујемо се и заклињемо да ћемо чувати, обнављати и бранити своје Светиње\nLIJEPE SLIKE IZ PODGORICE: Održan Trojičindanski sabor, hiljade ljudi ispred hrama\nМИТРОПОЛИЈА ЦРНОГОРСКО-ПРИМОРСКА ПОЗВАЛА ВJЕРНИКЕ\nSocijaldemokrate protiv davanja aerodroma pod koncesiju, u opoziciji ukazuju na problem lošeg rukovođenja tim društvom i tvrde da izbjegavanje parlamenta pokazuje da je proces netransparentan\nSkupština neće imati priliku da se izjasni o namjeri Vlade da aerodrome da pod koncesiju, jer to, kako su “Vijestima” potvrdili iz izvršne vlasti, nije predviđeno Zakonom o koncesijama.\nSocijaldemokrate – koalicioni partner vladajućeg DPS-a protiv je davanja Aerodroma Crne Gore (ACG) stranom koncesionaru po predloženom modelu, dok u opoziciji smatraju da prije svega treba zamijeniti postojeći menadžment u tom državnom preduzeću.\n“Zakonom o koncesijama propisano je da su koncesije koje se daju na rok do 30 godina u nadležnosti Vlade, odnosno opštine”, rekli su “Vijestima” iz Vladinog Biroa za odnose sa javnošću.\nDodaju da član 8 Zakona propisuje da se rok na koji se daje koncesija određuje u zavisnosti od javnog interesa, predmeta koncesije, vremena potrebnog za povrat investicije i ostvarivanja primjerene dobiti po osnovu koncesione djelatnosti.\n“Rok iz stava 1 ovog člana ne može biti duži od 30 godina kada odluku o davanju koncesije donosi vlada i opština, niti duži od 60 godina kada odluku o davanju koncesije donosi Skupština. Rok trajanja koncesije može se produžiti nakon isteka prvobitno ugovorenog roka i to najduže za polovinu roka koji je propisan ugovorom o koncesiji”, navodi se u Zakonu.\nIz SD-a su u petak poručili da nijesu apriori protiv bilo kojeg modela valorizacije ACG, jer bi to bio odraz “površnosti, neozbiljnosti i neodgovornosti”, ali su beskompromisni u odluci da podrže samo onaj model koji građanima obezbjeđuje veću društveno-ekonomsku korist.\n“Zato još jednom pozivamo sve relevantne društvene aktere (političke partije, medije, NVO, razne eksperte, analitičare i dr.), da umjesto gubljenja vremena na politikanske opservacije, sve svoje potencijale iskoristimo u definisanju optimalnog modela daljeg razvoja ACG, kao jedne od ključnih karika u kreiranju brenda Crne Gore kao turističe i biznis destinacije”, rekao je predsjednik SD-a Ivan Brajović na konferenciji za novinare.\nSmatra da je ovo izuzetno važno razvojno državno pitanje o kome se mora voditi diskusija u Skupštini, na čemu ću on, kao predsjednik parlamenta, posebno insistirati.\nVlada je odlučila da ponudi crnogorske aerodrome na koncesiju na 25 ili 30 godina. Vlada, prema predlogu koncesionog akta, planira da od koncesija za aerodrome unaprijed naplati 100 miliona eura, a koncesionaru će nadoknaditi novac koji on ne naplati od “Montenegro erlajnsa”.\nNezavisni poslanik Neđeljko Rudović rekao je da je protiv davanja koncesija nad ACG jer se radi o uspješnom preduzeću koje, kako tvrdi, uz kvalitetniji menadžment, može biti još uspješnije.\n“Aerodromi mogu sami da se zaduže i investiraju u nove terminale, što je pokazala i analiza Evropske banke za obnovu i razvoj. S druge strane, Ministarstvo saobraćaja krije analizu koju je radila konsultantska kuća ‘Dean Capital Strategies’ iz Beča, a bilo bi interesantno vidjeti kako je dokazana opravdanost davanja aerodroma u Tivtu i Podgorici u dugoročni zakup i zašto je angažovana baš firma ‘Dean Capital Strategies’, koja je osnovana prije nepune tri godine, ima samo jednog stalno zaposlenog, posluje sa značajnim gubitkom i vlasnički je povezana sa propalim projektom za proizvodnju piva”, rekao je “Vijestima” Rudović.\nIz Demokratskog fronta kažu da Vlada nastavlja neodgovorno da se ponaša i ne vodi računa o javnim interesima.\n“Očigledno je budžet u katastrofalnoj situaciji. Javne finansije su pred slomom i ovo su panični potezi vlasti”, rekao je “Vijestima” predsjednik poslaničkog kluba DF-a Milutin Đukanović.\nDavanjem aerodroma pod koncesiju i naplaćivanjem koncesione naknade, kako je dodao, Vlada nastoji da se spasi u posljednjoj polovini godine jer javni dug raste.\n“Vijesti” nijesu uspjele da dobiju izjavu iz DPS-a, a iz te partije ranije su kazali da podržavaju odluku Vlade da valorizuje aerodrome.\nGrađanski pokret URA apeluje na Vladu da odustane od namjere davanja ACG u dugoročan zakup i umjesto toga pozivaju ih da sadašnji partijski menadžment zamijene profesionalnim kako bi se povećela efikasnost poslovanja aerodroma.\n“Nove investicije svakako ni bi trebao da obezbijeđuje koncesionar, već bi bile finansirane iz kredita koje su Aerodromi Crne Gore i u ovom trenutku u mogućnosti da realizuju i vraćaju bez problema. Ne zaboravimo da se radi o monopolskom preduzeću u rastućoj turističkoj destinaciji”, poručili su iz URA.\nSocijaldemokratska partija (SDP) tražila je ove sedmice od predsjednika Skupštine i predsjednika Odbora za ekonomiju, Predraga Sekulića da obezbijede da se u odgovarajućoj formi parlament detaljno informiše o opravdanosti odluke Vlade da ponudi koncesiju na korišćenje ACG.\n“Imajući u vidu odredbe Zakona o koncesijama prema kojima Skupština ne odlučuje o koncesijama čije je trajanje 30 godina ili kraće, smatramo da je potrebno da se i Skupština detaljno informiše o ovom pitanju i da se čuje njen stav”, saopšteno je iz SDP-a.\n© 2019 SNP


Nedimović: Isplata 4.000 dinara po hektaru ide automatski, bez prijava – Okvir\nNedimović: Isplata 4.000 dinara po hektaru ide automatski, bez prijava\nMinistar poljoprivrede Branislav Nedimović izjavio je da će u narednih 15 dana biti isplaćeno 4.000 dinara subvencija po hektaru, za šta je obezbeđeno gotovo 70 miliona evra.\n„Novac će biti na računima poljoprivrednih gazdinstava. Niko ne mora da se prijavi, automatski sve dobijaju, u skladu sa registrom poljoprivrednih gazdinstava“, kazao je danas Nedimović na otvaranju konferencije „Agro Belgrade 2021“.\nMinistar je, komentarišući tvrdnje nekih poljoprivrednih asocijacija, da ne dobijaju više subvencije za gorivo, ocenio da je „neko nešto pomešao“, podsećajući da je 2019. godine isplaćena jednokratna subvencija od 1.200 dinara po hektaru, zato što je tada litar dizela bio 169 dinara, a sada je 16-17 dinara jeftiniji.\n„Prošle godine smo isto isplatili uoči izbijanja pandemije, pošto nismo znali kakva će biti situacija na tržištu energenata, ali kasnije je došlo do dramatičnog pada cene dizela od 30 do 40 dinara po litri“, rekao je Nedimović.\nOn je podsetio da je prošle godine napravljen i rekord u spoljnotrgovinskoj razmeni u oblasti poljoprivredi, jer je izvoz bio 4,1 milijardu dolara, dok je sufict bio 1,8 milijardi dolara.\nProdužen pritvor Belivuku\nU četiri grada u Srbiji sve škole prešle na onlajn nastavu


D’Amato i Weizsacker u Prištini\n“Mnoge teskoce sa kojima se trenutno region suocava mogu se lakse otkloniti jasnom perspektivom i sadasnjim procesom evropskih integracija”, rekao je D’ Amato dodajuci kako bi Kosovo bilo deo procesa integracija, medjutim prethodno medjunarodna zajednica treba da zna ko su faktori sa kojima treba razgovarati o evropskoj integraciji.\n“Dugo nereseno pitanje statusa Kosova treba resiti brzo, inace nece biti jasno koji ce biti igraci ili strane”, rekao je D’ Amato, dodajuci kako ce se lako iznaci resenje prihvatljivo za Evropsku uniju, ukoliko bi postojala dobra volja i razumevanje svih strana.\nPredsednik Kosova, Ibrahim Rugova je posle sastanka rekao da je upoznao gospodina D’Amato i njegove saradnike sa kretanjima na Kosovu.\n“Upoznao sam gospodina D’Amato sa progresom na Kosovu, angazovanjima vlade za ekonomski razvoj, ostvarivanje prioritetnih standarda, zastitom manjina, stabilnoscu Kosova”.\nPredsednik Rugova je i ovom prilikom ponovio da je cilj Kosova integracija u EU i severnoatlanske strukture, dok bi sto brze priznavanje nezavisnosti Kosova bio znacaja korak u stvaranju stabilnosti ne samo na Kosovu vec i regionu.\nPremijer Haradinaj je istako kako je sagovornike upoznao da je buducnost Kosova politicka volja naroda za nezavisnoscu, ali i sa spremnoscu vlade da preuzme odgovornosti za dobrobit svih gradjana Kosova, ukljucujuci tu i Srbe.


Dačić posle sastanka sa generalnim sekretarom UN: Gutereš kaže da je cilj Kosova da oteraju misiju UN\n11.06.2019. 09:04 > 10:43\nMinistar spoljnih poslova Ivica Dačić sastao se u Njujorku sa generalnim sekretarom Ujedinjenih nacija Antoniom Guterešom.\nOn se sa njim sastao nakon sednice Saveta bezbednosti UN o Kosovu i Metohiji, na kojoj je razmotren najnoviji izveštaj generalnog sekretara UN.\nDačić je u izjavi Tanjugu rekao da je generalni sekretar UN potpuno informisan o situaciji na KIM.\n- Gutereš je veoma svestan situacije i sam kaže da je prisustvo misije UN na KiM dokaz da stvari nisu rešene i da bi zbog toga Kosovo najviše volelo da tamo nema misije UN i da je njihov cilj da ih oteraju - rekao je Dačić.\nDačić odgovorio ambasadi SAD: Ima još jedna Frenklinova poruka\n(VIDEO) NAPETO POSLE SEDNICE SAVETA BEZBEDNOSTI Okršaj Dačića i Vljore Čitaku: "Ti sa kojima sediš su vaši kolonizatori"\nOn je dodao i da je Gutereš najoštrije osudio narušavanje imuniteta pripadnika mirovne misije UN tokom akcije specijalnih jedinica kosovske policije na severu KiM.\nKako kaže, maltretiranje i prebijanje službenika UN i nepoštovanje odluke o imunitetu naišlo je na žestoku osudu generalnog sekretara.\n- To je nešto što u UN apsolutno ne prihvataju - istakao je Dačić.\nSednica u znaku napada na sever KiM\nOn je kazao da je sednica Saveta bezbednosti UN o situaciji na Kosovu protekla u znaku "napada bezbednosnih snaga Kosova na sever KiM". Kazao je i da se najviše govorilo o hapšenju i pitanju imuniteta pripadnika UNMIK-a.\n- Bez obzira na političke razlike, sve članice SB UN, uključujući i generalnog sekretara Antonija Gutereša najoštrije su osudile narušavanje imuniteta pripadnika UNMIK-a - rekao je Dačić.\nŠef srpske diplomatije izjavio je, po pitanju odnosa prema pripadnicima UNMIK-a, da su prebijanje, maltretiranje i nepoštovanje odluke o imunitetu nešto što UN ne prihvataju. Kako kaže, mnoge zemlje su još jednom istakle da je prepreka za nastavak dijaloga ukidanje taksi i veoma jasno su tražile da ih Priština odmah ukine.\nIvica Dačić u Savetu bezbednosti\nMinistar navodi da je pozvao međunarodnu zajednicu, članice SB i KFOR da obavljaju svoj posao u skladu sa Rezolucijom 1244.\n- Podelio sam informacije koje mi imamo: da Priština priprema napad na sever Kosova i da KFOR mora da definiše stav da li hoće ili ne da brani Srbe. Ukoliko neće, to postavlja novu političku i bezbednosnu situaciju i stvara velike probleme i taj "ratni požar" može da zahvati ceo region. Nadam se da do toga neće doći - rekao je Dačić.\nOn je ponovo naglasio da je Srbija spremna da nastavi dijalog i da će on biti nastavljen što je pre moguće ukoliko Priština ukine takse\nVučić se sastao sa generalnim sekretarom UN Guterešom\nDačić razgovarao sa kolegama iz Kirgistana i Paragvaja\nDačić se sastao sa Guterešom uoči sednice SBUN\nPredsednica Vlade Ana Brnabić razgovarala je danas sa predsednikom Nacionalnog veća parlamenta Austrije Volfgangom Sobotkom i predsednicom Federalnog nacionalnog veća Ujedinjenih Arapskih Emirata Amal al Kubaisi, koji u Beogradu borave na 141. zasedanju Interparlamentarne unije (IPU), čiji je naša zemlja domaćin.\nProfesor Pravnog fakulteta u Novom Sadu Slobodan Orlović smatra da pravno nije moguće Srpsku listu proglasiti neustavnom i izbaciti je iz političke igre na Kosovu zbog navodnog akta terorizma "trovanjem" biračkih listića.\nSlužba Poverenika za zaštitu podataka o ličnosti saopštila je danas da je podnet zahtev za pokretanje prekršajnog postupka protiv Crvenog krsta Srbije, odnosno ogranka u Medveđi jer "nije obrađivao podatke o ličnosti na način na koji obezbeđuje odgovarajuću zaštitu od neovlašćene ili nezakonite obrade ličnih podataka“ tokom izborne kampanje za lokalne izbore u Medveđi.\nVučić sa Norveškim izaslanikom za Zapadni Balkan\nPredsednik Srbije Aleksandar Vučić sastao se jutros sa specijalnim izlasanikom Ministarstva spoljnih poslova Kraljevine Norveške aa Zapadni Balkan.\nAljbin Kurti lider "Samopredeljenja" potvrdio je za "Jedan" BHT1 da bi u novembru mogao preuzeti funkciju premijera Kosova, a nakon toga početi da rešava pitanja koja se tiču taksi na robu iz BiH i Srbije.\nMakron je iz okršaja sa Merkelovom izašao kao GUBITNIK, ali posledice tog poniženja OSETIĆEMO I MI\nPredsednik Francuske Emanuel Makron pretrpeo je ozbiljan poraz nakon što poslanici Evropskog parlamenta nisu podržali izbor Silvi Gular za evropsku komesarku. Šamar Makronu, ali i svojevrstan okršaj s Angelom Merkel mogli bi da imaju implikacije i na region, odnosno da uspore rešavanje kosovskog problema.\nKO (NI)JE POCEPAO ZASTAVU Kako je slučaj koji se praktično i nije dogodio napravio HAOS NA MREŽAMA i stigao do suda\nDruštvene mreže u Srbiji poslednjih dana gore zbog slučaja, koji se, čini se, nije ni desio, ili barem nije na način na koji se o njemu raspravlja. Cepanje zastave i glumac Branislav Trifunović koji je za to "optužen" stigli su tako da Skupštine Srbije, ali i - Tužilaštva.\n"Evropska unija je nama demokratama oduvek bila partner, i mi moramo ostati partner njoj. Ništa drugo ne dolazi u obzir, i sve drugo garantovalo bi povratak Srbije u radikalsko blato", kaže u intervjuu za "Blic" Aleksandra Jerkov, narodna poslanica i potpredsednica Demokratske stranke.\nKovač: SDA je deklaracijom dolila ulje na vatru političke krize u BiH\nPOPUSTIO PRED DEMONSTRANTIMA Predsednik Ekvadora ukida uredbu o smanjenju subvencija: Opredelili smo se za mir\nLITVANIJA - SRBIJA, UŽIVO Blickrig Mitrovića, Litvanci ne znaju šta ih je snašlo u nastavku\nSKANDIRANJE Na stadionu u Viljnusu odjekuje „KOSOVO JE SRCE SRBIJE”


SDA će traži promjenu imena Republike Srpske | BL Portal\nStranka demokratske akcije saopštila je da će preko svojih predstavnika u institucijama BiH pokrenuti pravnu proceduru pred Ustavnim sudom BiH radi preispitivanja imena Republike Srpske.\n“Dugogodišnja praksa institucija vlasti entiteta RS je pokazala da je dosadašnji naziv entiteta RS intenzivno i efikasno korišten u svrhu diskriminacije i isključivanja druga dva konstitutivna naroda – Bošnjaka i Hrvata. Vezivanje imena bilo čega u multietničnoj zajednici kakva je BiH za samo jedan narod, po principu etničke privilegovanosti, suprotno je Ustavu Bosne i Hercegovine i Evropskoj konvenciji o ljudskim pravima koja je nadređena Ustavu BiH”, tvrde u SDA.\nKako dodaju u SDA, po Ustavu Bosne i Hercegovine, sva tri konstitutivna naroda su ravnopravni na čitavoj teritoriji Bosne i Hercegovine, uključujući oba entiteta i Brčko Disktrikt.\n“To je potvrđeno i odlukom Ustavnog suda o konstitutivnosti naroda U5/98, kojom je entitetima naloženo da u svojim ustavnopravnim sistemima osiguraju punu ravnopravnost svim konstitutivnim narodima.\nEntitet RS postoji po Ustavu BiH kao multietnički entitet, u kojem svi narodi moraju imati jednaka prava, što znači da ne može samo jedan narod biti zastupljen niti u nazivu, a drugi isključeni”, dodaje se u saopštenju SDA.\nStranka demokratske akcije će pokrenuti proceduru za “usklađivanje naziva Republike Srpske sa Ustavom Bosne i Hercegovine, a po temelju važeće odluke Ustavnog suda BiH o konstitutivnosti naroda”.\nReagovanja iz RS na najavu SDA da će tražiti promjenu naziva Republike Srpske https://t.co/yPrIBgplij\nReagovanja iz RS na najavu SDA da će tražiti promjenu naziva Republike Srpske


Vesti online / Sport / Košarka / Ubedljiva pobeda San Antonija u gostima protiv Majamija!\nToni Parker i Lebron Džejms\nGostujuća ekipa postavila je na ovom susretu rekord NBA finala, pošto su izabranici trenera Grega Popoviča na poluvremenu imali 75,8 odsto uspešnosti šuta. Ipak, na kraju meča Sparsi su imali 59,4 odsto. Ekipu San Antonija do trijumfa je predvodio Kavaji Lenard sa 29 poena i četiri skoka, dok su po 15 ubacili Toni Parker i Deni Grin. S druge strane, istakli su se Dvejn Vejd i Lebron Džejms sa po 22 poena, a 14 je dodao Rašard Luis.\nTeksaška ekipa je u Majamiju pokazala mnogo veću želju za pobedom, pa su tako vec od početka utakmice Sparsi, predvođeni Lenardom i sjajnim šutom iz igre u prvom poluvremenu, postepeno gradili prednost, koja je u jednom trenutku iznosila i 25 poena (55:30).\nMajami je u drugom delu meča odigrao znatno bolje, uspeli su da se primaknu na sedam poena zaostatka, ali ne i da dođu do preokreta, pa je tako San Antonio uspeo da vrati brejk i povede sa 2:1 u seriji. Naredni meč finalne serije igraće se ponovo na Floridi u noći između četvrtka i petka po srednjeevropskom vremenu.


subota, 16. decembar 2017. 17:04h\nUdruženje građana „Treći milenijum“ iz Pančeva organizovalo je posetu Parku prirode Ponjavica za decu predškolskog i školskog uzrasta, roditelje i učitelje Treći Milenijum\nU toku posete i šetnje pored reke (Banatski Brestovac, Omoljica), deca su realizovala zadatke i prepoznavala prisustvo elemenata prirode u mestima kroz koja prolaze, kao i u predmetima koje vide.\nU toku šetnje ona su fotografisala zanimljive predmete a nakon organizovanog ručka u Omoljici održana je likovna radionica.\nKrajnji cilj ovog projekta jeste približavanje dece prirodi, u ovom slučaju spomeniku prirode Ponjavica, koji se nalazi u našoj neposrednoj blizini. Takođe, cilj je razvijanje njihove emocionalne percepcije prirode uz pomoć čula i osećanja, kao i istraživanje procesa u prirodi i prepoznavanje sebe kao nerazdvojnog dela te iste prirode.\nVeliku pomoć učesnici projekta imali su od strane zaduženih i čuvara Parka prirode Ponjavica, zaposlenih u JKP Zelenilo. Takođe, učesnici su od JKP Zelenila dobili na poklon slikovnice pod nazivom “Spomenici prirode“ - Zaštićena prirodna dobra na teritoriji grada Pančeva.\nU realizaciji ovog projekta učestvovali su učenici četvrtog razreda OŠ „Branko Radičević“ iz Pančeva, polaznici Ateljea „Mali genije“ kao i učenici Studija Pčelica D.\nmajka zemlja četiri elementa prirode i mi\nudruženje građana treći milenijum


Održan drugi strateški dijalog na visokom nivou u okviru Sektorskog reformskog ugovora u obrazovanju - EU Delegacija u Srbiji\nBy Jovan objavljeno\t 19/04/2019 Projektne aktivnosti\nOvaj savet uspostavljen je da vodi dijalog o obrazovnim reformama, prati efikasnost primene mera iz Nacionalne strategije razvoja obrazovanja 2020 i poglavlja 23 i 26, vodi izgradnju institucionalnih i administrativnih kapaciteta i predloži osnov za kreiranje nove strategije obrazovanja nakona 2020. godine. Savet se sastaje dva puta godišnje.\nDelegaciju EU zastupala je zamenica ambasadora Mateja Norčič Štamcar. Vladu Srbije zastupali su ministar prosvete, nauke i tehnološkog razvoja Mladen Šarčević, ministarka evropskih integracija Jadranka Joksimović, kao i državni sekretari, pomoćnici ministara i drugi predstavnici Ministarstva pravde, Ministarstva finansija, Ministarstva rada, zapošljavanja, socijalnih i boračkih pitanja, Ministarstva omladine i sporta i Kancelarije za ljudska i manjinska prava.\nNorčič Štamcar istakla je da je Evropska komisija pozitivno ocenila postignuća Vlade u 2017. godini i na osnovu ove ocene odobreno je 6,8 miliona evra u decembru prošle godine, sa ciljem da ova sredstva namenski doprinesu unapređenju obrazovne reforme u Srbiji.\n„Uprkos napretku, potrebno uložiti dodatne napore u: bolju komunikaciju i koordinaciju svih aktera u oblasti obrazovanja, kao i snažniji konsultativni proces sa spoljnim akterima; uspostavljanje okvira za praćenje reforme na osnovu svih relevantnih strategija i uspostavljanje koherentnog informacionog sistema, koji će obuhvatiti i relevantne međunarodne pokazatelje,“ ističe ona.\nStrateški dijalog bio je usmeren na napredak u implementaciji Nacionalne strategije razvoja obrazovanja, uključujući obrazovanje na jezicima nacionalnih manjina i obrazovanja učenika i učenica romske nacionalnosti. Razgovor se ticao priprema za izradu novog strateškog okvira do kraja 2030. godine, razvoja informacionog sistema za upravljanje obrazovanjem, izgradnje institucionalnih kapaciteta i, posebno, unapređenja kvaliteta obrazovanja za decu romske nacionalnosti i za učenike koji nastavu pohađaju na jezicima nacionalnih manjina.\nSektorski reformski ugovor vredan je 27,4 miliona evra i njegov cilj je podrška Vladi Republike Srbije da realizuje reforme u oblasti obrazovanja, na osnovu nacionalnih strategija. Posebni ciljevi ovog ugovora jesu uspostavljanje nacionalnog okvira kvalifikacija, obuka nastavnika za realizaciju programa nastave i učenja orijentisane na ishode i poboljšanje kvaliteta i obuhvata sistema obrazovanja.


Ðoković: On je Rodžer Federer - Kragujevac online - Sve o gradu na jednom mestu\nTrenutno se nalazite na strani: Vesti Sport Tenis Ðoković: On je Rodžer Federer\nÐoković: On je Rodžer Federer\npetak, 01 novembar 2013 22:59\tToma\nNovak Ðoković rekao je da Rodžer Federer nikako ne može da se potceni, bez obzira što je imao lošu sezonu.\nDva velikana svetskog tenisa sastaće se u subotu u polufinalu Mastersa u Parizu, a njihov 30. međusobni duel prenosice televizija B92 od 14:30 časova.\nÐoković je dobio 13 od prethodnih 29 medusobnih duela, poslednji put ga je nadigrao na završnom turniru prošle sezone u Londonu, što je bio njihov poslednji okršaj.\n"Rodžer doživljava verovatno najgoru sezonu u poslednjih 10 godina, ali on je i dalje igrač koji može da pobedi na svakom turniru, jer on je ipak Rodžer Federer. Osvojio je 17 gren slem titula i svi znamo koliko je uspesna njegova karijera", rekao je Ðoković.\nOn je istakao da Švajcarac nikako ne može da se potceni, bez obzira što nije u formi kao kada je bio svetski broj jedan.\n"Gledao sam njegove mečeve u Bazelu prošle nedelje i ovde u Parizu. Mislim da igra zaista dobro", kazao je trenutno svetski broj dva.\nÐoković je naveo da je zadovoljan onim sto je prikazao u pobedi protiv Vavrinke.\n"Veoma sam zadovoljan jakim intenzitetom od samog početka, trudio sam se da budem što agresivniji. Ako izuzmemo servis, koji je varirao, mislim da sam odigrao odličan meč", zaključio je srpski teniser.\nÐoković i Federer sastaju se u borbi za finale pariskog Mastersa u subotu od 14.30 sati, uz direktan prenos na televiziji B92.


Pentagon najavio beneficije za istospolne bračne parove\nMinistarstvo odbrane SAD-a predstavilo je plan kojim će istospolnim bračnim parovima, od kojih je neko vojno lice, imati niz saveznih beneficija. Program po kojem se homoseksualni i hetereoseksualni parovi izjednačavaju počinje 3. septembra.\nPentagon će ovim putem homoseksualnim bračnim parovima omogućiti beneficije u vezi sa zdravstvom, mestom stanovanja, porodičnim odsustvom, naknada ma vojnim članovima kada zbog dužnosti ne mogu živeti s njima.\n"Ministarstvo odbrane ostaje posvećeno tome da svi muškarci i žene koji služe američkoj vojsci i njihove porodice budu tretirane pošetno i jedano kako zakoni nalažu", navodi se u zvaničnoj izjavi objavljenoj u sredu, prenosi NBC News.\nHomoseksualnim parovima koji su stacionirani u jednoj od 37 država u kojima su istospolni brakovi zabranjeni, dobiće 10 dana odsustva kako bi otputovali u neku od 13 država i Kolumbiju gde mogu dobiti bračnu licencu. Sve beneficije primeniće se retroaktivno od 26. juna ove godine, navodi portal klix.ba.


05. Jul. 2017.\nČlan Predsjedništva Bosne i Hercegovine Bakir Izetbegović primio je delegaciju Odbora za vanjske poslove Evropskog vijeća, koju je predvodio Carl Bildt, bivši premijer i ministar vanjskih poslova Švedske i bivši visoki predstavnik za BiH\nTokom razgovora član PBiH Izetbegović istaknuo je snažnu opredijeljenost Bosne i Hercegovine za članstvo u Evropskoj uniji i NATO-u. Sagovornici su se saglasili da je potrebno napraviti dodatni iskorak na prevazilaženju problema iz prošlosti, te poduzimati dodatne napore kako bi se politički lideri fokusirali na budućnost, stabilizirala politička situacija i pospješila ekonomija, čime bi se zaustavio i odlazak mladih ljudi iz BiH.\nIstaknuta je i potreba da politička podrška prijatelja BiH iz međunarodne zajednice bude vidljivija, kako bi se dodatno ubrzao put naše zemlje prema evropskim integracijama. Učesnici sastanka pokazali su interes i za očekivanja od evropskih integracija, kao i za političku situaciju u BiH i regiji.\nDelegaciju odbora Evropskog vijeća, uz gospodina Bildta, činilo je nekoliko istaknutih bivših diplomata i članova think-tank organizacija, koji su s visokim stepenom razumijevanja razmijenili stavove sa članom PBiH Izetbegovićem.


Šta znači biti igrač Manchester Cityja? Mladi Adarabioyo najbolje zna - SportSport.ba\nOženio se reprezentativac BiH Kenan Pirić\nUplovio u bračne vode\nTreći golman reprezentacije BiH Kenan Pirić danas je uplovio u bračne vode.\n6 vježbi za poboljšanje fleksibilnost\nJednostavne vježbe koje ne oduzimaju vrijeme\nFleksibilnost tijela ima svoje pogodnosti, uključujući poboljšan položaj, bolju ravnotežu i povećanu snagu. Što je još važnije, dobra fleksibilnost smanjuje rizik od povreda zbog fizičkog naprezanja.\nŠta znači biti igrač Manchester Cityja? Mladi Adarabioyo najbolje zna\nPrebacio se na novi način života\nTinejdžer iz Manchester Cityja Tosin Adarabioyo pokazao je kako u engleskom fudbalu brzo možete skočiti od prosjeka do luksuznog života.\nA. Pašić 12.01.18. 21:45\nPremda ovaj 20-godišnji fudbaler još nije upisao debi u Premier ligi, o njemu su ovih dana ispunjeni medijski stupci, i to ponajviše zbog novog načina života koji mu je bio nepoznanica do prije nekoliko.\nZahvaljujući tome što na Etihadu od sada sedmično zarađuje 25 hiljada funti, odlučio se počastiti luksuznom vilom u prestižnom dijelu Manchestera (Cheshire), a engleski tabloidi navode da je na njenu kupovinu izdvojio dva miliona funti.\nVila se prostire na tri etaže, ima šest spavaćih soba i pet kupatila, vlastito kino, teretanu...\nPitanje dana: Šta je to u ruci Sergija Aguera?\nZanimljiva situacija na Etihadu\nLjuti Mendy prozvao EA Sport zbog ocjene na FIFA-i\nEderson pokazao šta mu je Mane napravio od lica


Kurc: Balkan prioritet, prekinuti pregovore sa Turskom - 15.07.2018, Sputnik Srbija\nZa Austriju, Zapadni Balkan je „ključni prioritet“ njene spoljne i evropske politike, kao i njenog predsedavanja EU, izjavio je danas austrijski kancelar Sebastijan... 15.07.2018, Sputnik Srbija\nevropa, vesti, svet, turska, austrija, balkan, sebastijan kurc, evropska unija (eu)\n19:06 15.07.2018 (Osveženo: 13:48 11.10.2021)\n© REUTERS / Vincent KesslerSebastijan Kurc\nZa Austriju, Zapadni Balkan je „ključni prioritet“ njene spoljne i evropske politike, kao i njenog predsedavanja EU, izjavio je danas austrijski kancelar Sebastijan Kurc i založio se za hitan prekid pregovora o pristupanju s Turskom.\nKurc Briselu: Manje komesara — veća ušteda\n5 Jun 2018, 09:49\nU intervjuu za grčki list „Katimerini“, Kurc je ocenio da će „obezbeđivanje iskrenih perspektiva i verodostojnog puta ka EU za zemlje Zapadnog Balkana služiti političkim, ekonomskim i bezbednosnim interesima bloka“.\nAustrijski kancelar pozdravio je dogovor Atine i Skoplja o novom imenu Makedonije i naglasio da Austrija podržava proširenje EU na Zapadni Balkan, kao što je predstavio evropski komesar za susedsku politiku i proširenje Johanes Han.\n„Toplo pozdravljamo dogovor dve strane. On pokazuje da uporni pregovori i diplomatija daju rezultat“, rekao je Kurc.\nS druge strane, Kurc smatra da bi EU trebalo da prekine pregovore o pristupanju sa Turskom i traži drugačiji vid saradnje s tom zemljom.\n„Pregovori EU—Turska bi trebalo da se odmah prekinu“, rekao je Kurc, koji smatra da se Turska stalno udaljavala od Evrope i njenih vrednosti proteklih godina.\n10 Jul 2018, 10:34\nOn je naglasio da se Austrija oduvek zalagala za „iskren odnos“ s tom zemljom.\nUpitan da li će Austrija zatvoriti granice sa susednim zemljama kako bi zaustavila kretanje migranata, Kurc je rekao da je zemlja jasno stavila do znanja u slučaju granice s Nemačkom da neće prihvatiti mere koje će je opteretiti.


Britanski dnevnik "Gardijan" piše da je Vlada Luksemburga unela velike promene u pristupu rekreativnoj upotrebi i uzgoju kanabisa nakon neuspešnih zabrana.\nPrema novom zakonu, lica starija od 18 godina moći će legalno da uzgajaju do četiri stabljike kanabisa po domaćinstvu za ličnu upotrebu.\nTrgovina sjemenom, takođe, biće dozvoljena bez ograničenja u količini ili nivou tetrahidrokanabinola /THC/, koji je osnovni psihoaktivni sastojak.\nVlada je saopštila da će biti omogućena kupovina u prodavnicama, uvoz iz inostranstva ili kupovina putem interneta.\nPostoji i namera da se vremenom dozvoli i domaća proizvodnja semena za trgovinske svrhe, ali su planovi za proizvodnju i regulisanje distribucije odgođeni zbog pandemije virusa korona.\nIzvori iz vlasti ističu da je inicijativa vođena željom da se liberalizuje potrošnja i uzgoj "u sopstvena četiri zida".


Regioni - datum: 2020-02-18 BROJ ZAPOSLENIH U PLJEVLJIMA VEĆ ODAVNO OPAO ISPOD ŠEST HILJADA\nDeponija laporca Jagnjilo Nema investicija, pa ni novih radnih mjesta Izgradnja fabrike cementa zaustavila bi dalje propadanje Pljevalja, popravila dramatičnu sliku i donijela dugoročne ekonomske benefite, ocjenjuje Nikola Rovčanin\nPLjEVLjA – Broj zaposlenih u Pljevljima sa 14 hiljada, koliko ih je bilo 1984. godine, već odavno je opao ispod šest hiljada, a teško je i povjerovati da će u narednom periodu biti ozbiljnijih investicija koje će otvoriti nova radna mjesta. Priča o velikom uspjehu u razvoju drvoprerade propala je sa propašću „Vektre Jakić“, a i priča o izgradnji cementare je zaustavljena, jer Vlada Crne Gore poslednjih godina ništa ne radi u tom pravcu. S druge strane, odustalo se i od izgradnje Drugog bloka Termoelektrane, a rad Rudnika uglja oročen je praktično na 20 narednih godina. Pljevaljskog građevinara, u čijem je sastavu radila i Ciglana, već odavno nema. Fabrika vojne opreme „Vektra Optel“ takođe ne radi, a ne rade ni pogoni nekadašnje tekstilne industrije. Pljevljacima posebno teško pada što neće biti cementare, koja je izgledala kao najrealniji projekat i mogućnost da oko hiljadu ljudi nađe zaposlenje.


Kanton Tićino - Pravo glasa za strance na opštinskom nivou - Serbinfo.ch\nHome Politika Kanton Tićino – Pravo glasa za strance na opštinskom nivou\nKanton Tićino – Pravo glasa za strance na opštinskom nivou\n11. februara 2020. Modified date: 11. februara 2020.\nDozvoliti opštinama da strancima daju pravo glasa na opštinskom nivou, je sadržaj parlamentarne inicijative u kantonu Tićino koju je predložilo pet poslanika Socijalističke partije u kantonalnom parlamentu, Fabricio Širika (Fabrizio Sirica), Ana Biskosa (Anna Biscossa), Laura Riget, Karlo Lepori (Carlo Lepori), Gina La Mantia i Nikola Korti (Nicola Corti). Oni predlažu izmenu člana 28 kantonalnog Ustava.\nPromoteri inicijative, preuzeli su predlog koji je 18. decembra 2013. godine odbijen od strane kantonalnog parlamenta, smatrajući da se demokratija “mora prilagoditi novim očekivnjima građanstva”.\nTrenutno stranci nemaju pravo glasa na federalnom nivou, dok sa druge strane ako je predviđeno kantonalnim ili oštinskim zakonom (kao što je slučaj u nekim kantonima) mogu da glasaju na kantonalnim ili opštinskim izborima. Da bi iskoristili ovo pravo, traži se predviđeni minimalni period boravka u kantonu ili opštini.\nNa kantonalnom nivou, kantoni Jura i Neušatel daju pravo strancima da glasaju, ali ne da budu glasani. U francuskom delu Švajcarske, na opštinskom nivou, u četiri kantona (Vo, Frajburg, Neušatel i Jura) stranci imaju pravo da glasaju i da se kandiduju. U nemačkom govornom područku, kantoni Bazel grad, Griđoni i Apencel Ineroden daju opštinama mogućnost da omoguće pravo glasa strancima (pasivno pravo) ali ne i pravo da budu birani (aktivno pravo).\nRazvijanje demokratije i pomoć lokalnim zajednicama\nSocijalisti smatraju da je ovaj predlog “važan i poželjno poširenje demokratskog sistema”. U Tićinu stranci čine više od 28% stanovnika (100.788 od ukupno 353.343 stanovnika).\n“Od njih 60.880 (17% ukupnog stanovništva) ima prebivalište, tačnije boravišnu dozvolu tipa C, i žive u Tićinu najmanje 5 godina”, i dodaju da “su mnogi od tih stranaca rođeni i odrasli u Tićinu, neki su tu prisutni nekoliko generacija, ali nikada nisu zatražili pasoš. Razlozi mogu da budu i ekonomske prirode, u situaiji kao što je današnja, jer zbog teškog ekonomskog stanja, tošak koji je predviđen za naturalizaciju u mnogim slučajevima odvraća strance od te ideje”.\n“Opštinski nivo je najbliži građanima”, podvlače promoteri inicijative, prema kojima bi mogućnost da strani državljani sa prebivalištem imaju prava da biraju i da budu birani na opštinskom nivou, “moglo proširiti princip demokratije, i približavanje mnogih ljudi institucijama i promovisati integraciju”.\n“Postojanje mogućnosti da stranci biraju i budu birani može pomoći i malim opštinama koji imaju problema da pronađu ljude koji bi se kandidovali na izborima. Političari vrlo dobro poznaju ovu situaciju. Koliko puta se desilo da je neko ko se svojim zalaganjem na teritoriji i svojim aktivnosima bio interesantan i kvalitetan kadar, ali nisu mogli da budu na izbornim listama jer nisu bili Švajcarski državljani i nažalost nemaju prava da aktivno učestvuju u društveno – političkom životu”\nPoštovanje autonomija opština\nPredlagači ističu da inicijativa uzima u obzir “autonomiju opština”. “Iz tog razloga, nameravamo da član ustava koji bude promenjen, bude regulisan zakonom”, preciziraju socijalisti. “Može se precizirati da se pravo na glasanje ostvaruje nakon 10 godina prebivališta u opštini”, kao što je uslov i u mnogim kantonima u francuskom govornom području.\nPravo glasa takođe jasno podrazumeva i pravo na potpisivanje predloga referenduma i opštinskih inicijativa.\nPrevious articleNa referendumu odbijena inicijativa “povoljnijeg stanovanja”. Prihvaćena zabrana seksualne diskriminacije\nNext articlePrijem u Ambasadi Republike Srbije u Švajcarskoj povodom Dana državnosti\nTeroristički napad u Luganu?


tender za Aerodrome – Bankar.me\nTag Archives: tender za Aerodrome\nOctober 5, 2021 AVIO SAOBRAĆAJ, CRNA GORA, SVE VIJESTI 0\nVlada još nije Odboru direktora Aerodroma predočila nikakvu striktnu odluku vezanu za davanje u zakup naših vazdušnih luka, kazao je u emisiji Link predsjednik Odbora direktora Nebojša Đoković. On je istakao da bi davanje u zakup bilo dobro zbog sredstava koja bi se slila u budžet države, ali da sada …\nI EBRD u igri za Aerodrome, oprez sa azijskim kompanijama\nMarch 2, 2020 AVIO SAOBRAĆAJ, Članci, CRNA GORA, SVE VIJESTI 0\nKada je krajem oktobra prošle godine otvorena predtenderska konferencija za dodjelu koncesija za Aerodrome Crne Gore, crnogorska javnost je bila oduševljena koliko je kompanija izrazilo interesovanje za crnogorske vazdušne luke.\nFebruary 27, 2020 AVIO SAOBRAĆAJ, CRNA GORA, SVE VIJESTI 0\nIz trke za aerodrome Podgorica i Tivat moraće da se povuče ili indijski GMR airports, ili konzorcijum koji čine TAB i Aeroport de Pari (AdP)\nJanuary 31, 2020 AVIO SAOBRAĆAJ, CRNA GORA, SVE VIJESTI 0\nCrna Gora nije donijela lošu odluku kad se okrenula davanju aerodroma pod koncesiju, ali mora voditi računa o prijetnjama po vlastite interese, kazao je za “Vijesti” pilot i nekadašnji konsultant u avio-biznisu Jadran Kapor, koji je glavni i odgovorni urednik “Slobodne Dalmacije”.\nJanuary 18, 2020 AVIO SAOBRAĆAJ, Članci, CRNA GORA, SVE VIJESTI 0\nTri kompanije i jedan konzorcijum koji su ispunili pretkvalifikacione kriterijume za dodjelu koncesija za crnogorske aerodrome imaju imovinu vrijednu 2,7 milijardi do 9,7 milijardi eura. Ova četiri ponuđača su ostvarivali godišnje promete od 333 miliona do 2,1 milijardu eura i profite od šest do 877 miliona eura\nZa Aerodrome stiglo sedam ponuda\nNa pretkvalifikacioni tender za dodjelu koncesija za Aerodrome Crne Gore prijavilo se sedam kompanija. Pijavile su se kompanije iz Indije, Koreje, tri turske kompanije, kao i jedna kompanija iz Irske. Neke od tih kompanija su se prijavile kao konzorcijum više firmi.


„АТЕЉЕ 61″ ДОБИО РЕПРЕЗЕНТАТИВАН ГАЛЕРИЈСКИ ПРОСТОР У ГОДИНИ ЈУБИЛЕЈА (VIDEO)\nHomeKultura„ATELJE 61″ DOBIO REPREZENTATIVAN GALERIJSKI PROSTOR U GODINI JUBILEJA (VIDEO)\nU godini u kojoj Ustanova za izradu tapiserija “Atelje 61“ proslavlja 60 godina postojanja, prvi put su prošireni prostorni kapaciteti. Adaptacijom 211 m2, na spratu objekta na Petrovaradinskoj tvrđavi, dobijen je novi kancelarijski, ali i galerijski prostor koji će služiti za prezentovanje bogate kolekcije tapiserija i druge programske aktivnosti. Rekonstrukciju prostora finansirao je Grad Novi Sad sa šest miliona dinara. Gradonačelnik Miloš Vučević posetio je “Atelje 61“ i naglasio da je ponosan na to što je tokom devet godina, Grad sve objekte na Tvrđavi, koji su bili neiskorišćeni, davao za delatnost kulture, i što nisu šireni komercijalni sadržaji.\n– Često je Grad inostranim i domaćim partnerima poklanjao fantastične unikatne radove “Ateljea 61“ i reakcije su uvek bile veoma pozitivne. Drago mi je što je prostor, koji je nekada bio u funkciji Arhiva, koji sada ima najbolji objekat u regionu, pripao ovoj ustanovi kulture, koja u tišini, već šest decenija izrađuje vrhunska umetnička dela. Impresivno mi je kako tkalje vešto uspevaju da sliku sa fotografija prenesu na tapiseriju. Trenutno u tehnici tapiserije izrađuju replike stripova, a to čine u sklopu aktivnosti projekta Evropska prestonica kulture. Drago mi je što ustanove kulture sarađuju, što ovde vidimo ljude iz KC Svilara, iz Zavoda za zaštitu spomenika kulture iz Muzeja grada, jer to je ambijent koji želimo da kreiramo u kulturi – istakao je gradonačelnik Vučević.\nOn je najavio da će u petak 15. oktobra odbornici Skupštine Grada Novog Sada odlučivati o dobitinicima Oktobarske nagrade i Novembarske povelje, za koju je predložen i “Atelje 61“, te je izrazio nadu da će im povelja uskoro i biti uručena.\n– Nadam se da ćemo imati podršku javnosti. Noćni klubovi na Tvrđavi su relikti prošlog vremena, a ja nikada ne bih dozvolio da noćni klub bude pored Muzeja grada. Takođe, čeka nas uređenje zapadnog dela podgrađa, a kada budu izgrađeni novi mostovi, verujem da ćemo imati hrabrosti i snage da podgrađe pretvorimo u pešačku zonu, u svojevrsni turističko-kulturni centar. Sledeće godine želimo da krene i obnova fasade ovog najvećeg objekta na Tvrđavi gde se nalazi “Atelje 61“ za šta su nam potrebna velika izdvajanja. U svemu što radimo rukovodimo se samo interesom Grada, i mislim da smo pokazali kako se odnosi prema kulturnoj baštini i ustanovama kulture – istakao je gradonačelnik Miloš Vučević.\nDirektor “Ateljea 61“ Zoran Bulatović izrazio je zadovoljstvo što konačno postoje uslovi da u reprezentativnom galerijskom prostoru bude prikazano posetiocima ono što ta ustanova baštini već 60 godina i zahvalio se gradonačelniku na podršci i iskazanom razumevanju za kulturu.


Toyota u Srbiji povećala prodaju za deset odsto - Novosti - TOYOTA club Serbia\nToyota u Srbiji povećala prodaju za deset odsto\nStarted By MikSa , Feb 02 2016 00:25\nPosted 02 February 2016 - 00:25\nU 2015. Toyota je u Srbiji, uprkos turbulentnom tržišnom okruženju, povećala prodaju svojih automobila za deset odsto. Od početka godine, sa uključenim očekivanim isporukama za decembar, prodato je ukupno 1.070 vozila (u 2014. – 980).\nProšlogodišnji trend rasta Toyotinog udela na srpskom automobilskom tržištu je nastavljen i u ovoj godini - sada iznosi 5,5% (u odnosu na 5% u 2014-toj).\nU 2015. najtraženiji Toyotin model u Srbiji ponovo je Yaris: pet prodajnih partnera je isporučilo 330 tih automobila. Sa 230 isporučenih jedinica model Corolla je na drugom, a Auris sa 205 isporučenih na trećem mestu najpopularnijih vozila ove marke u našoj državi.\nOva godina za Toyotu Srbija je značajna i zbog uspešnog tržišnog debija novih modela Auris i Avensis, kao i zbog zapaženog učešća na 52. Međunarodnom salonu automobila u Beogradu.\nTakođe objavljujemo da je od sredine decembra novi direktor Toyota Srbija je Damir Višošević. Četrdesetpetogodišnji Višošević je direktor Predstavništa Toyote u Bosni i Hercegovini, zadužen i za tržište Crne Gore, a od nedavno i za tržište Srbije.


Verzija na dan 12 januar 2016 u 21:01\nDodano 868 bajtova , prije 6 godina\nVerzija na dan 2 decembar 2015 u 21:15 (uredi - уреди)\nVerzija na dan 12 januar 2016 u 21:01 (uredi - уреди) (poništi)\nOstatke materijalne kulture iz praistorije na širem području Han Pijeska čine [[Iliri|ilirske]] gradine i gromile (tumulusi). Gradina sa fortifikacionim sistemom evidentirana je na području između [[Pjenovac|Pjenovca]] i Mrkova – grad Pošijak.\nIz perioda rimske uprave u BiH na području opštine Han Pijesak evidentirani su ostaci magistralne ceste, koja je od [[Salone]] i Narone vodila prema Domaviji ([[Srebrenica]]) i Sirmijumu.\nU srednjovjekovnoj bosanskoj državi područje je pripadalo feudalnoj porodici Pavlovići (Radenovići). Iz tog vremena potiče i nekropola sa stećcima na lokalitetima Pokojnica (Mramorje) i Podgroblje (Luka) u selu [[Nevačka]]. Nekropole su proglašene nacionalnim spomenicima kulture Bosne i Hercegovine. <ref>[http://kons.gov.ba/main.php?id_struct=6&lang=1&action=view&id=3739 Komisija za nacionalne spomenike]</ref>\nNa starom karavanskom putu od [[Sarajevo|Sarajeva]] koji je vodio preko [[Romanija|Romanije]] bilo je na svakih desetak kilometara po jedan [[han]] za odmor, [[konak]] i svratište putnika, vojnih i trgovačkih karavana. Jedan od ovih hanova bio je i Han-Pijesak, oko koga se dosta kasnije formira istoimeno naselje.


Dodik već najavio kakva sudbina čeka DNS-ovce koji su na funkcijama - Olovo.ba\nDodik već najavio kakva sudbina čeka DNS-ovce koji su na funkcijama\nPredsjednik SNSD-a Milorad Dodik izjavio je danas, prije nego je DNS donio odluku o pucanju koalicije, da je na DNS-u da odluči da li će napustiti koaliciju uz nadu da će odlučiti razum da to ne urade.\n"Mi nemamo potrebe da tolerišemo ništa. Ako neko hoće da bude vani, biće vani i mi ćemo veoma efikasno pomoći da oni budu vani, ako hoće. Ako neće, ja ih pozivam da tu ostanu. Racionalna poltiika kaže da treba ostati okupljen, treba ostati stabilan i razgovaraćemo o svim temema", rekao je u Prijedoru.\nOn je podsjetio da je Nenad Nešić iz zdravstvenih razloga podnio ostavku na mjesto diretora "Puteva Republike Srpske" i da to preduzeće treba da vodi neko ko je već unutra.\n"Mi ćemo u neko dogledno vrijeme raspisati konkurs za direktora i razgovarati o tome sa DNS-om, ukoliko ne naprave jednu takvu glupost, kao što čujem i ja", poručio je Dodik.\n"Jeste da je on predsjednik, jeste da to pripada DNS-u, ali svakako jedno direktorsko mjesto ne može da bude razlog da se čitava jedna politika redefiniše ili da se okrene na neku drugu stranu. Ako se desi, svako ko podnese ostavku iz DNS-a, to ćemo prihvatiti", istakao je Dodik.\n"Kada je u Prijedoru DNS krenuo u aktivnosti sa SDS-om, otišla je ministrica iz Prijedora i neki važni ljudi. Kada su to prekinuli, onda smo ponovo počeli da sarađujemo", podsjetio je Dodik i otprilike nagovijestio šta očekuje kadrove DNS-a koji su na funkcijama širom RS-a.\nU sarajevskoj kafani se dernečilo kao da nema korone, policija ispraznila i zatvorila objekat


Rumenige: Fudbal mora da se nastavi iz sportskih i ekonomskih razloga - SPORTSKI ŽURNAL\nDirektor Bajerna iz Minhena Karl-Hajnc Rumenige rekao je da fudbal mora da se nastavi zbog sportskih i ekonomskih razloga\nFOTO: EPA/Aleksandar Hesenštajn\nFudbalska takmičenja prekinuta su gotovo u celoj Evropi zbog pandemije korona virusa. Fudbaleri Bajerna su ove nedelje počeli sa treninzima, poštujući sve propisane mere, dok čekaju dozvolu nadležnih o nastavku Bundeslige.\n"Već tri dana treniramo u malim grupama, poštujući zdravstvene protokole. Nastavak takmičenja 9. maja jedna je od hipoteza u Nemačkoj, ali o tome tek treba da se odluči. Moramo da se vratimo na teren iz dva razloga, sportskog, kako bi se odlučilo o šampionu, ispadanju i mestima u evropskim takmičenjima, ali i ekonomskog razloga, pošto televizijska prava imaju veliki uticaj na prihode klubova", rekao je Rumenige za Korijere delo Sport.\n"Čekamo odobrenje vlasti", dodao je bivši napadač i dvostruki osvajač Zlatne lopte.\nRumenige je rekao da je fudbal u poslednjih 10 godina živeo izvan svojih mogućnosti i neprestano povećavao troškove.\n"Klubovi su preuzeli sve rizike. U ovakvim vremenima ne računa se bilans već gotovina", naveo je Rumenige.\nU Bundesligi se ove sezone odigralo 25 kola, a Bajern je prvi na tabeli sa četiri boda više od drugoplasirane Borusije iz Dortmunda.\nZvezdas · 09 april, 2020 14:13\nKad sam bio mali, bio je moj san, da igram fudbal kao Karl Hainz........ Grupa Cokule


Star Wars - Speeder Bike Deluxe Box dron\nOživite klasične scene sa Endora, borbom koju su Scout Troopers-i vodili u šumama.\n74-Z je poznat po svojoj superiornoj manevarskoj sposobnosti i agilnosti.\nUživajte u trkama ili borbama sa svojim prijateljima u Vašoj sopstvenoj predstavi Star Wars-a.\nStar Wars: Speeder Bike dron karakteriše nova tehnologija obrnutog pogona koja dostiže brzinu i do 35MPH.\nNudi mogućnost borbe uživo sa drugim Star Wars dronovima.\nIma tri brzine, prilagođene iskustvu pilota, kao i T-Mode opciju za početnike i pomoć pri letenju.\nDron je izuzetno precizan, ručno obojen i registrovan.\nU pakovanju dolazi: dron, kontroler (zahteva 4 AA baterije, koje ne dolaze u pakovanju), baterija (2 Li-Poly baterije-vreme punjenja 30 do 40 minuta), punjač, strujni adapter, oprema za montiranje propelera i zaštita za propelere.\nUz dron dolaze 2 Li-Poly baterije (vreme punjenja 30 do 40 minuta).\nDeluxe kutija je vrhunskog kvaliteta sa led osvetljenjem


PLANIRANE INVESTICIJE U INFRASTRUKTURU NA SJEVERU CRNE GORE OD BLIZU MILIJARDU EURA\nUkupna državna ulaganja u infrastrukturu na sjeveru Crne Gore u sljedećih pet godina iznosiće 984 miliona eura, od čega će veliki dio biti usmjeren na izgradnju ski centara, saopštio je ministar održivog razvoja i turizma, Branimir Gvozdenović.\nOn je naveo da se očekuje da će skijalište Kolašin 1600 početi da radi već 2017. godine.\n"Izrađeni su investicioni elaborati za razvoj skijališta Kolašin 1600 i Cmiljača na prostoru Bjelasice, kojima se predviđaju izdvajanja od 40 miliona eura. Tender za nabavku žičare za Kolašin 1600 je završen, dok za Cmiljaču očekujemo njegovo skoro raspisivanje. Preciznije, očekujem da žičara na Kolašinu 1600 prve skijaše primi već krajem naredne godine, a na Cmiljači 2018. godine", naveo je Gvozdenović.\nOn je dodao da je najznačajniji segment razvoja lokaliteta Kolašin 1600 nabavka žičare K8 D6C, sa šest sjedišta, izgradnja četiri kilometra ski staza i projektovanje ski staza predviđenih Detaljnom razradom Kolašin 1600 sa sistemima za vještačko osnježavanje.\n"Izuzetno je značajno što smo potpisali ugovor sa najboljim ponuđačem za izgradnju žičare, koja je planskom dokumentacijom označena kao neophodan uslov za razvoj budućeg ski centra i duga je 1,8 kilmetara. Vrijednost ugovorenih radova iznosi 8,98 miliona eura", saopštio je Gvozdenović.\nOn je naveo da se realizacija takvih projekata ne dešava slučajno, niti za mjesec, već da je tom "vidljivom" dijelu posla prethodio ogroman trud na stvaranju preduslova za njihovu realizacju.\n"Kada govormo o Kolašinu 1600, izgrađena je trafo stanica kao pretpostavka za napajanje skijališta električnom energijom. Radi se na putu od skijališta Kolašin 1450 do Kolašina 1600, kao i na takozvanoj baznoj stanici u okviru koje će biti parking, garaža i restoran. Sve to će koštati oko sedam miliona eura", rekao je Gvozdenović.\nVlada je, kada je riječ o Cmiljači, bila angažovana na riješavanju imovinsko-pravnih odnosa, pripremala je gradnju puta do skijališta i radila na planovma na izgradnji bazne stanice.\n"Sve navedeno, takođe, ima mlionske vrijednosti. Veoma je bitno što je pripremljena tenderska dokumentacija za nabavku žičare, izgradnju četiri kilometra ski staza i projektovanje ski staza sa sistemima za vještačko osnježavanje, a narednih dana će biti raspisan tender", naveo je Gvozdenović.\nOn je podsjetio da je tender za radove na prvoj fazi izgradnje puta Jasikovac - Cmiljača, dužine 8,5 kilometara, završen, te da je u toku vrijednovanje ponuda. Vrijednost tog projekata je 1,45 miliona eura.\nGvozdenović je dodao da su u prošloj godini obavljeni radovi na dionici Latinska kosa - Jasikovac, dugačkoj 4,8 kilometra. Na toj dionici će, kako je dodao, biti završeni svi radovi osim ugradnje asfaltnog habajućeg sloja, koji je planiran nakon završetka radova na baznoj stanici Cmiljača.\nOn je saopštio i da je završena Studija izvodljivosti vodosnabdijevanja Cmiljače, na osnovu koje će biti raspisan tender za izradu glavnog projekta za vodosnabdijevanje bazne stanice.\n"Usvajanjem Plana za Bjelasicu i Komove 2010. omogućili smo gradnju osam novih ski centara. Naravno, iako je to prvi i najvažniji korak ka valorizaciji lokaliteta, jasno je da samo usvajanje planova nije dovoljno za privlačenje renominiranih investitora kakve imamo na našoj obali", rekao je Gvozdenović.\nOn je rekao da je kapitalu potrebna sigurnost i podsticaj, koje obezbjeđuje svaka ozbiljna zemlja vodeći istovremeno računa o svojim interesima. Ozbljni investitori, kako je dodao, pokazuju poštovanje i odgovorno poslovanje radeći na održiv način u skladu sa zakonima zemlje.\nGvozdenović je saopštio da je, pored novih investicija, posebno značajno uvezivanje poljoprivrede sa budućim turističkim kapacitetima, što će dodatno doprinijeti poboljšanju životnog standarda na sjeveru Crne Gore, otvaranju novih radnih mjesta, kao i zaustavljanju migracija stanovništva.\n"Ništa se ne dešava slučajno. Investicije u hotele na sjeveru Crne Gore, najavljene i trenutne, nijesu došle same od sebe, već su tu zbog niza povoljnosti za investitore, kao i odgovorne i dobre poreske politike kada je turizam u pitanju", naveo je Gvozdenović.\nOn je podsjetio da novi Zakon o turizmu ("Sl. list CG", br. 61/2010, 40/2011 - dr. zakon, 53/2011 - dr. zakon i 31/2014) predviđa određivanje turističkih razvojnih zona u sjevernom i centralnom regionu, osim Glavnog grada. Turističke zone će, kako je objasnio, podrazumijevati mjesta sa turističkom infrastrukturom poput staza i žičara, te fiskalnim i drugim povoljnostima za sve koji planiraju počinjanje biznisa na tom prostoru.\n"Vlada već preduzima podsticajne mjere za razvoj malih i srednjih preduzeća, ali naš plan je posebna politika prema sjeveru. Kako bi dalje podstakli razvoj sjevera, zakonom smo predvidjeli smanjenje poreza za sve ugostiteljske usluge za hotele sa četiri i pet zvjezdica u tom regionu, na sedam odsto. Na taj način želimo da ohrabrimo investitore da ulažu u sjever, koji će zbog potencijala i ljepote sigurno biti isplativ ulagaču", rekao je Gvozdenović.\nOn smatra da je jedino na taj način, otvaranjem hotela, ski centara, razvojem eko turizma i otvaranjem fabrika za preradu sirovina koje postoje u tom regionu, moguće zaposliti stanovništvo sjevera.\n"Kao preduslov svega toga, zalažem se za uvođenje elektronske fiskalizacije, koja će omogućiti pošteno poslovanje i punjenje kako lokalnog, tako i državnog budžeta. Dodatan podstrek razvoju zimskog turizma na sjeveru biće i osnivanje državnog preduzeća Skijališta Crne Gore, čiji će primarni zadatak biti razvoj ski centara predviđenih planskom dokumentacijom, kao i upravljanje infrastrukturom koju već sada razvijamo", saopštio je Gvozdenović.\nOn je dodao da je urađen i Investicioni elaborat za ski centar Žarski, kojim su definisana neophodna sredstva za uspješnu realizaciju projekta u iznosu od 27,75 miliona eura.\n"To je izuzetno značajan ski resort, jer njegovom izgradnjom povezujemo dva ski centra, Cmiljaču i Žarski, čime ćemo dodatno obogatiti turističku ponudu", rekao je Gvozdenović.\nOn je naveo da je, kada je u pitanju rekonstrukcija ski centra Savin kuk, prvi korak bilo usvajanje plana za durmitorsko područje, a urađen je i investicioni elaborat, kojim su definisana sredstva od 48 miliona eura u narednih pet godina.\n"U proteklom periodu su uložena značajna sredstva u rekonstrukciju žičara i nabavku opreme, a u ovoj godini sprovode se aktivnosti na izgradnji 1,5 kilometara ski staza, pristupnog puta u dužini 1,5 kilometara i parkinga za 300 vozila. U narednom periodu biće raspisan tender za projektovanje 20 kilometara ski staza", naveo je Gvozdenović.\nOn je dodao da je za to skijalište planirano oko 500 hiljada eura samo u ovoj godini, a glavne aktvnosti, poput izgradnje novih ski staza i nabavke žičare, planirane su za narednu.\nOn je dodao da je sve to proisteklo iz usredsrijeđenosti Vlade na sjeverni region kroz ulaganja u infrastrukturu i podsticajne mjere.\n"Uz ukupno 984 miliona eura planirana za ulaganje u sjever u narednih pet godina, uključujući infrastrukturu za autoput, otvorili smo dobre priče sa puno mogućnosti za zapošljavanja i pokretanje sopstvenog biznisa. Sada će i na građanima biti da te mogućnosti maksimalno iskoriste", poručio je Gvozdenović.\nOn smatra da ne treba posebno naglašavati benefite koje će ne samo sjeverni region, već i čitava Crna Gora dobiti izgradnjom autoputa Bar - Boljare.\n"Ako govorimo isključivo o turističkim benefitima, naveo bih da će se od aerodroma u Podgorici do skijališta u Kolašinu stizati za 40 do 45 minuta, što ih čini jednim od najbolje povezanih skijališta u regionu. Uvjeren sam da sa skijaškom infrastrukturom i izgradnjom autoputa, Crna Gora pretenduje da postane značajna skijaška destinacija ne samo u regionu, već i šire", rekao je Gvozdenović.\nOn je podsjetio da moderni turizam traži dobro obučen kadar, zbog čega obrazovanje i usavršavanje ljudskih resursa predstavlja nerazdvojni dio svake uspješne razvojne politike.\n"Osnivanje zimskog edukativnog kampa kroz program prekvalifikacije i dokvalifikacije veoma je značajan projekat za Crnu Goru, čiji je cilj jačanje ljudskih resursa u oblasti turizma", rkao je Gvozdenović.\nOn je dodao da će pored HG Budvanska rivijera, koja je u većinskom državnom vlasništvu, nosilac projekta biti i Vlada, kao i obrazovne institucije iz oblasti turizma i ugostiteljstva, Zavod za zapošljavanje i zainteresovani predstavnici privrede.\n"Za još dinamičniji razvoj turizma, posebno na sjeveru, neophodno je uvezivanje poljoprivrednih i drugih proizvođača sa vlasnicima hotela, etno sela i kampova. Neophodno je i njihovo međusobno povezivanje kako bi nastupali sa jedinstvenom ponudom. Međutim, da bi izgradili bilo šta, od drvene kuće do ozbiljnog hotelskog kompleksa, potrebno je obezbijediti puteve i prilaze, vodu, kanalizaciju i struju, pa tek onda očekivati kredibilne investitore", saopštio je Gvozdenović.\nOn je dodao i da je značaj razvoja Đalovića pećine, kao prirodnog bisera, nemjerljiv.\n"Završena je izrada glavnog projekta za izgradnju putra Bistrica - Manastir Podvrh, koji predstavlja prvi korak u njenoj valorizaciji, i očekuje se početak radova naredne godine. Planirana je i izgradnja žičare od Manastira Podvrh do Đalovića pećine, a u toku je izrada studije turističke valorizacije pećine sa idejnim uređenjem jednog njenog dijela", rekao je Gvozdenović.\nIzvor: Izvor: Vebsajt CdM, 09.10.2016.


Vojni sindikat traži od Vulina da ne bruka vojsku nošenjem crne uniforme\nVojni sindikat Srbije uputio je danas otvoreno pismo ministru odbrane Aleksandru Vulinu u kojem je apelovao na njega da prestane da nosi crnu uniformu nepoznatog porekla kada posećuje vojne jedinice jer time „bruka slavnu srpsku uniformu“.\n„Na vojnoj vežbi na Pasuljanskim livadama primećeno je, ponovo ste nosili crnu uniformu, nepoznate namene i porekla, koju ne prepoznaju propisi Vojske Srbije, niti zakoni ove zemlje. Prestanite, aman, da brukate slavnu srpsku uniformu! Uniforma srpskog vojnika natopljena je krvlju naših slavnih predaka od Kosova, preko Drine i Cera do Paštrika i Košara“, navodi se u saopštenju.\n„Medjutim, u aktuelnom geopolitičkom trenutku, kada nam teroristi na srpskom Kosovu i Metohiji hapse, šutiraju i razvlače po ulici srpske državnike ma ko oni bili, u pokušaju otimanja 15 odsto državne teritorije, avanturističko oblačenje crne uniforme pred državnim vrhom poruka je koja može naneti veliku štetu ugledu srpske države i nacionalnim interesima. Uniformu crne boje nosile su SS divizije, italijanski fašisti i ozloglašene ustaše u NDH. Isti oni koji su izvršili genocid u Jasenovcu tokom Drugog svetskog rata“, naveo je sindikat.\nTa organizacija je, takodje, ocenila da Vulinovo nošenje crne uniforme vredja najdublja osećanja žrtava i potomke svih koji su pogubljeni u genocidu i streljanju od Banjice do Šumarica.\n„Da li svetu poručujemo da se kao slavna vojska, koja je uvek stajala nasuprot najvećoj pošasti u 20. veku, identifikujemo upravo sa zlom od koga smo kao narod brutalno stradali? Koju poruku šaljete medjunarodnoj javnosti? Zašto Vam na to ne sugerišu Ljubiša Diković, načelnik Generalštaba, savetnici u Ministarstvu kojima je glavni problem da li vojnik ima kapu, sudjenjem za verbalni delikt i mobingom iscrpljene i bukvalno gladne vojske“, dodaje se.\nVojni sindikat Srbije je ocenio da je crna uniforma primerenija igranju kaunter strajka (kompjuterska igra) ali da Vulin nošenjem te uniforme baca ljagu na sve one koji će sutra svojim životima braniti Srbiju.


Bolja edukacija o intelektualnoj svojini - Biznis i Finansije\nHome\tBolja edukacija o intelektualnoj svojini\nBolja edukacija o intelektualnoj svojini\nby bifadmin 29. januara 2010.\nZavod za intelektualnu svojinu Republike Srbije otvorio je novi Edukativno-informativni centar, formiran u saradnji sa Evropskom komisijom i Evropskim patentnim zavodom. Njihova finansijska pomoć u ukupnom iznosu od 2.200.000 evra upotrebljena je za opremanje, tehničku podršku ali i praćenje programa.\nDirektorka Zavoda Branka Totić istakla je da u Srbiji raste svest o značaju zaštite intelektualne svojine, pogotovo u oblasti robnih marki, žigova i autorskih prava. Prilikom svečanog otvaranja Centra potpisani su i memorandumi o razumevanju i saradnji između Zavoda i Privredne komore Srbije, kao i regionalnih komora.\nSrbija među ekološkim državama\nOčekuje se dalji rast telekomunikacionog tržišta u Srbiji


Putin: Registrovali smo PRVU VAKCINU PROTIV KORONAVIRUSA, primila ju je i MOJA ĆERKA - PRess Serbia | PR PRess team\nVest o registraciji vakcine saopštio je predsednik Putin.\nPredsednik Rusije Vladimir Putin saopštio je da je Rusija registrovala vakcinu protiv korona virusa. On je rekao, kako prenosi RT, da je tu vakcinu primila i njegova ćerka.\nPutin se dalje zahvalio svima koji su radili na prvoj vakcini protiv korona virusa i opisao to kao “veoma važan korak za svet”.\nTagovikorona virus vakcina protiv virusa korona Vladimir Putin


SNSD: Rukovođeni idejom zaštite Srpske, za razliku od SzP – mojKontakt portal – Radio Televizija Kontakt\nSNSD: Rukovođeni idejom zaštite Srpske, za razliku od SzP\nSNSD je uvijek bio prvenstveno rukovođen idejom zaštite Republike Srpske i nikada neće dozvoliti da se i pedalj njene teritorije izdvoji, oduzme ili uknjiži na bilo koga osim na Srpsku.\n“Upravo zato smo, za razliku od Saveza za promjene u kojem nisu smjeli uvrijediti svoje zaštitnike i nalogodavce iz Sarajeva i dijela međunarodne zajednice, u Narodnoj skupštini Republike Srpske glasali za Rezoluciju o zaštiti ustavnog poretka i proglašenju vojne neutralnosti Srpske, kako ne bismo dozvolili da se vojna imovina uknjiži na BiH, koja po Dejtonskom sporazumu nema teritoriju”, saopšteno je danas iz SNSD-a.\nDa su u Savezu za promjene mislili ozbiljno o zaštiti imovine i teritorije Republike Srpske, smatraju u SNSD-u, tom prilikom bi pokazali ozbiljnost i odgovornost prema Republici i zajedno sa poslanicima iz koalicije SNSD, DNS, SP podržali i glasali za Rezoluciju.\n“Umjesto toga, oni su sa pištaljkama u ustima pokušavali blokirati Skupštinu, učinivši sve što je bilo u njihovoj moći, da umjesto jedinstva iz Srpske ode slika haosa”, podsjeća se u saopštenju.\nU SNSD-u navode da je takozvano hrvatsko pitanje u BiH definisano Vašingtonskim sporazumom, kojim je i nastala Federacija BiH /FBiH/, a stav ove partije je da Hrvati i Bošnjaci svoja pitanja u BiH mogu rješavati isključivo eventualnom promjenom tog sporazuma, odnosno na teritoriji današnje FBiH.\n“Simptomatično je da stranke Saveza za promjene o ovom pitanju imaju identičan stav onom bošnjačkih stranaka iz Sarajeva, u kojim kažu da su pitanje Hrvata već `riješili` i da im je ostala još samo Republika Srpska. Možemo poručiti, kako bošnjačkim strankama iz Sarajeva, tako i njihovim partnerima iz Saveza za promjene, da im ne pada na pamet da diraju u Republiku Srpsku, koja će uvijek ostati jedinstvena, nedjeljiva i slobodna”, dodaje se u saopštenju.\nGovedarica: Mene interesuje Srpska, pobijedićemo olovkama, ne tenkovima SFOR-a kao Dodik\nTegeltija: Pravosuđe radi pod pritiskom i u teškim uslovima


30% više srpskih turista u Mađarskoj nego 2019. godine - Turistički žurnal 30% više srpskih turista u Mađarskoj nego 2019. godine - Turistički žurnal\nPrepandemijska 2019. godina u turističkoj industriji se često uzima kao parametar uspešnosti. Kada govorimo o broju gostiju iz Srbije, Mađarska je uspela da u prva četiri meseca 2022. godine nadmaši rekordno uspešnu godinu.\nNaime, broj gostiju iz Srbije bio je stabilan između 2017. i 2019. godine, kada je naša zemlja zauzela 24. mesto po broju poseta. U godini pre pandemije susednu zemlju posetilo je između 70.000 i 75.000 srpskih turista, međutim u 2020. broj poseta je pao za 60 odsto, da bi potom 2021. porastao za 50 odsto. A u prva četiri meseca 2022. godine, broj srpskih gostiju u Mađarskoj veći je za 30% u odnosu na isti period 2019. godine.\n„Tržište Srbije je jako bitno Turističkoj organizaciji Mađarske (HTA). Srbi su naši česti i vrlo dragi gosti, a Srbiju i Mađarsku u polju turizma spajaju jake istorijske, kulturne i gastronomske veze. Zbog toga Turistička organizacija Mađarske (HTA) brižljivo planira sve aktivnosti na srpskom tržištu i aktivno učestvuje na sajmovima u Srbiji i regionu“ izjavio je Ivan Ljubinković, regionalni menadžer za razvoj poslovanja u Turističkoj organizaciji Mađarske.\n“Mađarska ima osam lokaliteta na Uneskovoj listi i aktivno radi na tome da poveća broj festivala i kulturnih manifestacija koje su gostima iz Srbije vrlo privlačni. Povećanje gostiju iz Srbije mogu ilustrovati i jednim zanimljivim podatkom. Jedan od najvećih srpskih autobuskih prevoznika je od oktobra 2021. godine imao osam nedeljnih polazaka na relaciji Beograd – Budimpešta, a od juna najavljuje dve dnevne linije. ” dodao je Ivan Ljubinković\nPeriod pandemije Mađarska je iskoristila za kapitalni infrastrukturni razvoj, pre svega u oblasti ruralnog turizma. Prema programu turističkog razvoja Kisflaudy, do 2030. godine u turizam Mađarske biće uloženo 785 miliona evra, pre svega u obnavljanje smeštajnih kapaciteta, restorana i banja. 35 hotela je u fazi rekonstrukcije, unapređuje se privatni smeštaj odnosno 14.000 smeštajnih jedinica, a do sada je u okviru navedenog programa obnovljeno 115 plaža i 600 “Bed and Breakfast”smeštajnih objekata.\nOnline izdanje MEETEX-a ove godine od 15. marta